[bookmark: _Hlk8811525]Zmluva na rozšírenie podnikovej LAN pre ACCESS a SERVER siete
č. C-NBS1-000-122-221
uzatvorená podľa § 536 až 565 zákona č. 513/1991 Zb. Obchodný zákonník v znení neskorších predpisov
(ďalej len „zmluva“)

ZMLUVNÉ STRANY
[bookmark: _Hlk58486356]Objednávateľ:
Názov:				Národná banka Slovenska
Sídlo:			Imricha Karvaša 1, 813 25 Bratislava
Zastúpený: 		<vyplní verejný obstarávateľ>
IČO: 		30844789
DIČ: 				2020815654
IČ DPH: 			SK2020815654
Bankové spojenie:		Národná banka Slovenska
Č. účtu v tvare IBAN:    		SK07 0720 0000 0000 0000 1919 -platí pre domáceho dodávateľa
SK60 0720 0000 0000 0000 2129 -platí pre zahraničného dodávateľa
(ďalej len „objednávateľ“ alebo „NBS“)

a

Zhotoviteľ:
Obchodné meno:		<vyplní uchádzač>
Sídlo:				<vyplní uchádzač>
Zastúpený:			<vyplní uchádzač>
BIC (SWIFT): 			<vyplní úspešný zahraničný uchádzač>
IČO:				<vyplní uchádzač>
IČ DPH:			<vyplní uchádzač>
DIČ:				<vyplní uchádzač>
Bankové spojenie:		<vyplní uchádzač>
Číslo účtu v tvare IBAN:	<vyplní uchádzač>
Zapísaný:	<vyplní uchádzač>
(ďalej len „zhotoviteľ“)
(objednávateľ a zhotoviteľ spolu aj ako „zmluvné strany“).

PREAMBULA
A. Objednávateľ ako verejný obstarávateľ vyhlásil oznámením <vyplní uchádzač>, zverejneným vo Vestníku verejného obstarávania č. <vyplní uchádzač> dňa <vyplní uchádzač>, nadlimitnú zákazku podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) s názvom „Rozšírenie podnikovej LAN pre ACCESS a SERVER siete“.

B. Na základe vyhodnotenia ponúk bola ponuka zhotoviteľa vyhodnotená ako ponuka úspešného uchádzača. Vzhľadom na túto skutočnosť a predloženú ponuku zhotoviteľa sa zmluvné strany na základe slobodnej vôle a v súlade s právnymi predpismi platnými na území Slovenskej republiky rozhodli uzatvoriť túto zmluvu.

C. Objednávateľ v rámci predmetu zákazky vymedzil minimálne požiadavky na vecnú a technickú špecifikáciu predmetu plnenia tejto zmluvy a rozsah a úroveň plnenia predmetu zmluvy, ktoré tvoria Prílohu 1 tejto zmluvy.

D. Súčasne s touto zmluvou objednávateľ a zhotoviteľ uzatvárajú aj Servisnú zmluvu č. C-NBS1-000-122-331 (ďalej len „Servisná zmluva“), ktorou je zabezpečovaná servisná podpora a údržba dodaného predmetu plnenia, tak aby rozšírená LAN sieť oddelenia ACCESS a SERVER sietí funkčne spĺňala nároky na komunikačné potreby zamestnancov s ohľadom na bezpečnostné nastavenia IT zariadení vo vlastníctve objednávateľa ako napr. PC, notebook, telefóny atď. 
ČLÁNOK I
ÚČEL ZMLUVY A PREDMET PLNENIA

1. Účelom zmluvy je zabezpečiť pre objednávateľa rozšírenie objednávateľovej LAN siete, ktorá po dodaní sieťových zariadení, ich inštalácii a konfigurácii má vytvoriť funkčný celok a ktorej potreba vychádza z nevyhnutnosti zvýšiť rýchlosť toku dát, kapacity LAN siete a navýšenia počtu portov, ktoré majú byť novšie a rýchlejšie a spĺňať vyžadovanú bezpečnostnú funkcionalitu pripojenia do siete objednávateľa.
2. Zhotoviteľ sa zaväzuje pre objednávateľa riadne a včas:
a) dodať hardvérové zariadenia vrátane všetkých súvisiacich komponentov, príslušenstva, inštalačného materiálu (všetok potrebný inštalačný materiál na vykonanie inštalácie a konfigurácie dodaných zariadení ako napájacie káble, optické moduly, úchytky do rackov), firmvéru, operačného systému zariadení a všetkých potrebných licencií nevyhnutných na ich riadne užívanie, vrátane zabezpečenia servisnej podpory výrobcu na dobu 48 mesiacov od ich riadnej inštalácie a konfigurácie resp. od podpisu záverečného akceptačného protokolu objednávateľom;
b) dodať softvér na vytvorenie a prevádzku virtuálneho servera a všetky potrebné licencie vrátane servisnej podpory výrobcu na dobu 48 mesiacov od ich riadnej inštalácie a konfigurácie, 
c) vykonať inštalačné a konfiguračné práce k dodaným hardvérovým zariadeniam a softvéru a vytvoriť tak vo vlastnom mene a na vlastnú zodpovednosť funkčné dielo spočívajúce v rozšírení LAN siete;
d) vypracovať a dodať projektovú, prevádzkovú a technickú dokumentáciu k vytvorenému dielu,
(ďalej spolu ako „predmet plnenia“ alebo „dielo“).
3. Predmetom plnenia nie je vytvorenie ani dodanie softvéru na mieru. Tým nie je dotknutá povinnosť zhotoviteľa dodať štandardný softvér, firmvér, operačný systém zariadení, virtualizačný softvér alebo iné licencie potrebné na riadne užívanie predmetu plnenia podľa tejto zmluvy.
4. Objednávateľ sa zaväzuje za podmienok dohodnutých v tejto zmluve za riadne vykonaný (dodaný, inštalovaný a konfigurovaný) predmet plnenia zaplatiť zhotoviteľovi dohodnutú cenu podľa článku III tejto zmluvy. Za riadne vykonaný predmet plnenia sa považuje až úspešne vykonané akceptačné testovanie a zmluvnými stranami podpísaný záverečný akceptačný protokol. 
5. Predmet plnenia musí byť vytvorený, dodaný a poskytovaný v súlade s požiadavkami upravenými v Prílohe 1 tejto zmluvy. 
6. Zhotoviteľ sa zaväzuje vykonať inštalačné a konfiguračné práce na dodané sieťové zariadenia prostredníctvom osôb určených na plnenie zmluvy podľa Prílohy 1 tejto zmluvy. 

ČLÁNOK II
MIESTO A TERMÍN DODANIA PREDMETU PLNENIA 
1. [bookmark: _Hlk168643671]Miesto zhotovenia diela, resp. miesto dodania, inštalácie a konfigurácie predmetu plnenia je:
a. Národná banka Slovenska, ústredie, I. Karvaša č. 1, 813 25 Bratislava,
b. Dátové centrum Datacube, Kopčianska 92/D, 851 01 Bratislava.
2. Zhotoviteľ sa zaväzuje dodať dielo do štyroch (4) mesiacov odo dňa nadobudnutia účinnosti tejto zmluvy, najneskôr do 31.12.2026, podľa toho, ktorá z týchto skutočností nastane skôr. V prípade, ak táto zmluva nadobudne účinnosť po 31. 08. 2026, fixný termín dodania sa automaticky posúva tak, aby bola zachovaná lehota štyroch (4) mesiacov na realizáciu diela. 
3. Zhotoviteľ je povinný objednávateľovi písomne oznámiť riadne dokončenie diela a jeho pripravenosť na akceptačné testovanie. Dielo sa považuje za pripravené na akceptačné testovanie až po dodaní všetkých zariadení, softvéru, licencií a súvisiacich komponentov, po vykonaní inštalačných a konfiguračných prác, po zabezpečení servisnej podpory výrobcu v rozsahu podľa tejto zmluvy a po odovzdaní projektovej, technickej a prevádzkovej dokumentácie.
4. Do desiatich (10) pracovných dní odo dňa doručenia oznámenia zhotoviteľa podľa bodu 3 tohto článku vykoná objednávateľ akceptačné testovanie podľa Prílohy 3 tejto zmluvy.
5. Akceptačné testovanie bude ukončené oznámením jeho výsledku zhotoviteľovi. Ak budú v rámci akceptačného testovania zistené vady, objednávateľ odovzdá zhotoviteľovi ich zoznam spolu s lehotou na ich odstránenie. Po odstránení vád zhotoviteľom objednávateľ akceptačné testovanie zopakuje, najviac však jedenkrát. Ak budú vady zistené aj po opakovanom akceptačnom testovaní, akceptačné testovanie sa považuje za neúspešné; v takom prípade je objednávateľ oprávnený podľa vlastnej voľby:
a) odmietnuť prevzatie diela a poskytnúť zhotoviteľovi poslednú dodatočnú primeranú lehotu na odstránenie vád, po ktorej prebehne záverečné overovacie testovanie,
b) Akceptačným protokolom prijať dielo alebo jeho časť s výhradami a požadovať primeranú zľavu z ceny,
c) odstúpiť od zmluvy v celom rozsahu,
d) odstúpiť od zmluvy len v časti, ak má príslušná časť plnenia samostatný hospodársky význam,
e) zabezpečiť odstránenie vád sám na náklady zhotoviteľa, ak zhotoviteľ vady neodstráni ani v dodatočnej lehote určenej objednávateľom.
6. Do úspešného ukončenia akceptačného testovania a podpisu záverečného akceptačného protokolu objednávateľom nie je cena za dielo splatná.
7. Ak objednávateľ prijme dielo alebo jeho časť s výhradami, má nárok na primeranú zľavu z ceny. Pri určení výšky zľavy sa prihliadne najmä na povahu a závažnosť vád, mieru obmedzenia funkčnosti diela, náklady potrebné na odstránenie vád, zníženie hodnoty diela a vplyv vád na možnosť riadneho užívania diela.
8. Ak objednávateľ odstúpi od zmluvy v celom rozsahu pred podpisom záverečného akceptačného protokolu, zhotoviteľovi nevzniká nárok na zaplatenie ceny ani jej akejkoľvek časti; tým nie je dotknuté prípadné vysporiadanie samostatne použiteľnej časti plnenia alebo nevrátiteľných nehmotných plnení podľa tejto zmluvy. Objednávateľ je povinný umožniť zhotoviteľovi prevzatie tých častí plnenia, ktoré možno demontovať alebo vrátiť bez neprimeraného zásahu do prevádzky objednávateľa. Náklady na demontáž, vrátenie, odvoz a uvedenie prostredia objednávateľa do pôvodného alebo bezpečného prevádzkového stavu znáša zhotoviteľ.
9. Ak objednávateľ odstúpi len od časti zmluvy alebo si ponechá samostatne použiteľnú časť plnenia, je povinný zaplatiť len cenu tejto ponechanej a samostatne použiteľnej časti plnenia, najviac však vo výške určenej v cenovej špecifikácii zmluvy. Ak takáto cena nie je v zmluve samostatne určená, zmluvné strany sa dohodnú na jej primeranej hodnote; pri nedosiahnutí dohody bude rozhodujúca obvyklá hodnota ponechanej časti plnenia znížená o vady, obmedzenia použiteľnosti a náklady potrebné na jej sprevádzkovanie alebo uvedenie do súladu so zmluvou. Tým nie je dotknuté pravidlo vysporiadania licencií, servisnej podpory výrobcu a iných nehmotných plnení podľa bodu 11 tohto článku zmluvy.
10. Cena za inštalačné a konfiguračné práce, integračné práce, projektové riadenie, testovanie a dokumentáciu nie je splatná, ak tieto plnenia neviedli k vytvoreniu funkčného diela, ibaže objednávateľ výslovne písomne potvrdí, že ich výsledok samostatne využije.
11. Ak v dôsledku odstúpenia od zmluvy alebo jej časti nebude možné vrátiť niektoré licencie, servisnú podporu výrobcu alebo iné nehmotné plnenia, objednávateľ uhradí zhotoviteľovi len hodnotu skutočne využitého plnenia, najviac však do výšky jeho alikvotnej ceny podľa zmluvy, a to len za predpokladu, že takéto plnenie bolo objednávateľovi riadne poskytnuté a objednávateľ z neho mal preukázateľný prospech. Vo vzťahu k licenciám, servisnej podpore výrobcu a iným nehmotným plneniam sa tento bod použije prednostne pred bodom 9 tohto článku zmluvy.
12. Uplatnením práv podľa tohto článku zmluvy nie sú dotknuté nároky objednávateľa na náhradu škody, zmluvnú pokutu, náhradu nákladov na odstránenie vád, ani iné nároky vyplývajúce zo zmluvy alebo zo všeobecne záväzných právnych predpisov.
13. Objednávateľ je povinný prevziať zhotovené dielo po úspešnom ukončení akceptačného testovania, a to podpisom záverečného akceptačného protokolu. Za deň dodania, odovzdania a prevzatia diela sa považuje deň podpisu záverečného akceptačného protokolu objednávateľom. Týmto dňom sa dielo považuje za riadne dodané, ak zo záverečného protokolu nevyplýva inak. Úspešným akceptačným testovaním sa rozumie stav, keď dielo spĺňa požiadavky objednávateľa podľa tejto zmluvy a je spôsobilé na riadne užívanie na dohodnutý účel. 
14. Vlastnícke právo k dodaným zariadeniam prechádza na objednávateľa dňom podpisu záverečného akceptačného protokolu objednávateľom.
ČLÁNOK III
CENA ZA PREDMET PLNENIA
1. Za dohodnutý, riadne vykonaný a dodaný predmet plnenia v maximálnom rozsahu určenom v tejto zmluve zaplatí objednávateľ zhotoviteľovi dohodnutú cenu <vyplní uchádzač> (slovom: <vyplní uchádzač>) bez DPH, ktorá je bližšie špecifikovaná v Prílohe 2 tejto zmluvy.
2. Cena za poskytnutý predmet plnenia určený v bode 1 zahŕňa všetky náklady zhotoviteľa, vzniknuté v príčinnej súvislosti so zhotoviteľovým záväzkom vykonať a dodať predmet plnenia.
3. Cena za predmet plnenia sa stanovuje dohodou zmluvných strán v súlade so zákonom NR SR č. 18/1996 Z. z. o cenách v znení neskorších predpisov a vyhláškou MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov.
ČLÁNOK IV
PLATOBNÉ PODMIENKY

1. Zhotoviteľ je oprávnený fakturovať dodaný predmet plnenia, resp. vykonané (vytvorené a dodané) dielo, až po úspešnom ukončení akceptačného testovania, t. j. po podpise záverečného akceptačného protokolu objednávateľom. Súčasťou faktúry za dodaný predmet plnenia resp. vykonané dielo je kópia podpísaného záverečného akceptačného protokolu. 
2. Zmluvné strany sa dohodli, že zhotoviteľ bude zasielať len elektronické faktúry z e-mailovej adresy zhotoviteľa: <vyplní uchádzač> na e-mailovú adresu objednávateľa: <vyplní verejný obstarávateľ>, vo formáte PDF. Zmluvné strany vyhlasujú, že majú výlučný prístup k uvedeným e-mailovým adresám. Zmluvné strany sú povinné zmenu e-mailových adries bezodkladne oznámiť písomne druhej zmluvnej strane, s uvedením novej e-mailovej adresy, pričom z dôvodu tejto zmeny nie je potrebné uzatvoriť dodatok k tejto zmluve. Zhotoviteľ nie je povinný podpísať elektronickú faktúru kvalifikovaným elektronickým podpisom. Elektronická faktúra musí spĺňať všetky náležitosti faktúry podľa § 74 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“). Zmluvné strany sú povinné bezodkladne písomne oznámiť druhej strane akúkoľvek zmenu, ktorá by mohla mať vplyv na doručovanie elektronických faktúr.
3. [bookmark: _Hlk519166024]Ak faktúra doručená objednávateľovi nebude obsahovať všetky údaje podľa zákona o DPH, resp. nebude po stránke vecnej alebo formálnej správne vystavená, objednávateľ ju vráti zhotoviteľovi na prepracovanie alebo doplnenie a nová lehota splatnosti začne plynúť dňom doručenia prepracovanej alebo doplnenej faktúry objednávateľovi. 
4. Zhotoviteľ sa zaväzuje, že uvedenú daň na faktúre odvedie správcovi dane v lehote ustanovenej v § 78 ods. 1 zákona č. 222/2004 Z. z. o dani z pridanej hodnoty v znení neskorších predpisov. Porušenie tejto daňovej povinnosti vyplývajúcej zo všeobecne záväzného právneho predpisu je podstatným porušením tejto Zmluvy a oprávňuje objednávateľa na okamžité odstúpenie od tejto Zmluvy. (Text platí pre tuzemského zhotoviteľa, zahraničný zhotoviteľ tento text aj s bodom odstráni)
5. Zhotoviteľ najneskôr do doby vyhotovenia prvej faktúry predloží objednávateľovi originál potvrdenia o mieste svojej daňovej rezidencie, alebo jeho úradne overenú fotokópiu. Počas trvania Zmluvy zhotoviteľ predmetné potvrdenie predloží objednávateľovi na začiatku každého nového zdaňovacieho obdobia. Zhotoviteľ vyhlasuje a zaväzuje sa, že v prípade vzniku stálej prevádzkarne na území Slovenskej republiky počas trvania Zmluvy bude o tejto skutočnosti objednávateľa bezodkladne písomne informovať. Zhotoviteľ čestne vyhlasuje, že je konečným príjemcom platieb uvedených v tejto Zmluve. (Text platí pre zahraničného zhotoviteľa, tuzemský zhotoviteľ tento text aj s bodom odstráni)
6. Zhotoviteľ nie je oprávnený previesť práva a povinnosti vyplývajúce pre neho z tejto zmluvy, ani ich časti, na inú osobu. Zhotoviteľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto zmluvou alebo s plnením záväzkov podľa tejto zmluvy. Zhotoviteľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči zhotoviteľovi vzniknutej na základe alebo v súvislosti s touto zmluvou.
ČLÁNOK V
KONTAKTNÉ OSOBY PRE PLNENIE TEJTO ZMLUVY

Objednávateľ a zhotoviteľ sú povinní si najneskôr do siedmich (7) pracovných dní odo dňa nadobudnutia účinnosti tejto zmluvy písomne (e-mailom) navzájom doručiť zoznam osôb oprávnených konať za príslušnú zmluvnú stranu vo veciach zmluvných (zadávanie a prijímanie písomných objednávok na poskytovanie predmetu plnenia, nahlasovanie reklamácií, uplatnení práv zo záruk atď.), technických a prevádzkových súvisiacich s plnením tejto zmluvy, a zabezpečovania súčinnosti pri plnení predmetu zmluvy. Zoznam osôb podľa predchádzajúcej vety musí obsahovať aspoň meno a priezvisko, funkciu, telefónne číslo a e-mailovú adresu každej oprávnenej osoby (ďalej len „zoznam oprávnených osôb zmluvnej strany“). Každá zmluvná strana je povinná bezodkladne oznámiť druhej zmluvnej strane akúkoľvek zmenu v zozname oprávnených osôb zmluvnej strany, a to písomne e-mailom zaslaným kontaktnej osobe druhej zmluvnej strany. Zmena je voči druhej zmluvnej strane účinná dňom doručenia oznámenia o zmene, ak v oznámení nie je uvedený neskorší deň účinnosti zmeny. 
ČLÁNOK VI
ZODPOVEDNOSŤ ZA VADY, ZA ŠKODY A RIEŠENIE REKLAMÁCIÍ

1. Zhotoviteľ zodpovedá objednávateľovi za škodu spôsobenú porušením svojich povinností podľa tejto zmluvy v súlade s ustanoveniami Obchodného zákonníka a ostatnými všeobecne záväznými právnymi predpismi. 
2. Zhotoviteľ zodpovedá za to, že predmet plnenia, vrátane dodaných sieťových zariadení, súvisiacich komponentov, vykonaných inštalačných a konfiguračných prác a dodanej dokumentácie, bude ku dňu jeho odovzdania objednávateľovi bez vád a bude spĺňať požiadavky objednávateľa uvedené v tejto zmluve a jej prílohách. 
3. Vadou sa na účely tejto zmluvy rozumie akýkoľvek rozpor diela, predmetu plnenia alebo ich časti so zmluvou, jej prílohami, požiadavkami objednávateľa, dohodnutými vlastnosťami, technickou špecifikáciou, účelom použitia alebo právnymi požiadavkami, najmä funkčná, technická, prevádzková, bezpečnostná, licenčná, dokumentačná alebo právna chyba, bez ohľadu na to, či spôsobuje nefunkčnosť alebo obmedzenie prevádzky diela (LAN siete) ako celku.
4. Zhotoviteľ poskytuje objednávateľovi záruku za akosť diela v trvaní dvadsaťštyri (24) mesiacov. Záručná doba začína plynúť dňom podpisu záverečného akceptačného protokolu objednávateľom a to aj v prípade, ak prevezme dielo s vadami.
5. Záruka zhotoviteľa sa vzťahuje na dielo ako funkčný celok, najmä na riadne dodanie, inštaláciu, konfiguráciu, integráciu a funkčnosť rozšírenej LAN siete v súlade so zmluvou, jej prílohami, technickou špecifikáciou, akceptačnými kritériami a účelom diela. Vzťahuje sa aj na vady dokumentácie, nekompatibility, nesúlad s technickou špecifikáciou a vady, ktoré spôsobujú, že dielo ako celok nefunguje podľa zmluvy.
6. Zhotoviteľ zodpovedá aj za vady dodaných zariadení, komponentov, firmvéru, operačných systémov, softvéru a licencií, ak tieto vady bránia riadnemu užívaniu diela alebo spôsobujú nesúlad diela so zmluvou. Tým nie sú dotknuté práva objednávateľa zo servisnej podpory výrobcu.
7. Servisnou podporou výrobcu sa rozumejú práva poskytované výrobcom alebo jeho autorizovaným kanálom k dodaným zariadeniam, komponentom, softvéru alebo licenciám, najmä technická podpora výrobcu, výmena alebo oprava zariadenia, RMA proces, prístup k aktualizáciám, firmvéru, bezpečnostným opravám a servisnému portálu výrobcu.
8. Zhotoviteľ je povinný zabezpečiť riadnu aktiváciu servisnej podpory výrobcu v prospech objednávateľa na  obdobie štyridsaťosem (48) mesiacov odo dňa podpisu záverečného akceptačného protokolu objednávateľom, ak zmluva alebo jej prílohy neurčujú dlhšie obdobie.
9. Servisná podpora výrobcu nezbavuje zhotoviteľa zodpovednosti za vady diela ani neobmedzuje práva objednávateľa zo záruky zhotoviteľa. Ak je vada krytá súčasne zárukou zhotoviteľa a servisnou podporou výrobcu, objednávateľ ju uplatňuje u zhotoviteľa a zhotoviteľ je povinný zabezpečiť jej odstránenie bezodplatne.
10. Zhotoviteľ, prípadne poskytovateľ servisu podľa servisnej zmluvy, vystupuje voči objednávateľovi ako jednotné kontaktné miesto pre nahlasovanie vád, incidentov a nárokov zo servisnej podpory výrobcu. Objednávateľ nenesie riziko nesprávneho zaradenia vady alebo incidentu medzi záruku zhotoviteľa, servisnú podporu výrobcu alebo servisnú zmluvu.
11. Ak sa po nahlásení vady alebo incidentu zistí, že príčinou je vada diela, vada pôvodnej inštalácie, konfigurácie, integrácie, dokumentácie, dodaného zariadenia, komponentu, softvéru alebo licencie, ktorá spadá pod záruku zhotoviteľa alebo servisnú podporu výrobcu, zhotoviteľ nie je oprávnený účtovať objednávateľovi cenu za odstránenie takejto vady ani za súvisiacu diagnostiku, eskaláciu, komunikáciu s výrobcom alebo administráciu nároku. 
12. Servisná zmluva upravuje prevádzkové a servisné služby po odovzdaní diela, najmä riešenie incidentov, reakčné doby, servisné zásahy, monitoring, preventívnu údržbu, administráciu, eskaláciu na výrobcu a zmenové požiadavky. Nesmie sa však vykladať tak, že obmedzuje alebo vylučuje zodpovednosť zhotoviteľa za vady diela alebo práva objednávateľa zo servisnej podpory výrobcu. Ak možno určitý nárok alebo službu posudzovať podľa záruky zhotoviteľa, servisnej podpory výrobcu alebo servisnej zmluvy, použije sa režim, ktorý je pre objednávateľa priaznivejší. Objednávateľ nie je povinný platiť za plnenie, ktoré má byť poskytnuté bezodplatne v rámci záruky zhotoviteľa alebo servisnej podpory výrobcu.
13. Za záručnú vadu sa nepovažujú najmä zmenové požiadavky objednávateľa, rozšírenie funkcionality nad rámec zmluvy, úpravy konfigurácie nad rámec pôvodne odovzdaného diela, vady spôsobené neodborným zásahom tretej osoby bez súhlasu zhotoviteľa, používaním v rozpore s dokumentáciou alebo okolnosťami, za ktoré zhotoviteľ nezodpovedá. Dôvod odmietnutia zodpovednosti za vadu je povinný preukázať zhotoviteľ.
14. Objednávateľ je oprávnený nahlasovať vady prostredníctvom svojho IS Service desk alebo e-mailom na kontaktné adresy oznámené podľa článku V tejto zmluvy. Zmluvné strany sa môžu dohodnúť aj na využívaní telefonických kontaktov, najmä pri nahlasovaní naliehavých porúch.
15. Lehoty na reakciu, začatie riešenia, odstránenie alebo poskytnutie náhradného riešenia pri incidentoch podľa prílohy č. 3 tejto zmluvy sa použijú aj na odstránenie vád predmetu plnenia, vrátane vád uplatnených počas záručnej doby, ak sa tieto vady prejavujú ako incident, porucha, výpadok, zníženie dostupnosti alebo obmedzenie funkčnosti diela.

ČLÁNOK VII
PRÁVA DUŠEVNÉHO VLASTNÍCTVA
1. Zmluvné strany berú na vedomie, že v rámci plnenia predmetu tejto zmluvy môžu byť zhotoviteľom vytvorené alebo zabezpečené výstupy, ktoré majú povahu autorského diela podľa zákona č. 185/2015 Z. z. Autorský zákon v znení neskorších predpisov (ďalej len „Autorský zákon“). Za autorské dielo sa na účely tejto zmluvy považuje najmä projektová, technická, prevádzková alebo iná dokumentácia, schémy, konfiguračné podklady, prevádzkové postupy, prípadne iné výstupy vytvorené osobitne pre objednávateľa pri plnení tejto zmluvy, a to v rozsahu, v akom spĺňajú znaky diela podľa Autorského zákona (ďalej len „Autorské dielo“).
2. Zhotoviteľ udeľuje objednávateľovi k Autorskému dielu výhradnú licenciu v rozsahu potrebnom na riadne užívanie, prevádzku, správu, údržbu, rozvoj, zmenu, úpravu a ďalšie použitie predmetu plnenia podľa tejto zmluvy. Licencia sa udeľuje bez vecného a územného obmedzenia, na celú dobu trvania majetkových práv autora k Autorskému dielu a zahŕňa všetky spôsoby použitia Autorského diela podľa § 19 ods. 4 Autorského zákona, najmä právo Autorské dielo používať, rozmnožovať, spracovať, upravovať, meniť, dopĺňať, začleniť do iného diela a poskytnúť na použitie tretím osobám. Zhotoviteľ sa zaväzuje zabezpečiť, aby autori Autorského diela, ako aj iné osoby, ktorým môžu patriť osobnostné práva k Autorskému dielu, udelili objednávateľovi súhlas so zásahmi do Autorského diela v rozsahu potrebnom na jeho riadne užívanie, prevádzku, správu, údržbu, podporu, rozvoj, zmenu, úpravu, doplnenie, aktualizáciu, spojenie s iným dielom alebo začlenenie do iných podkladov alebo systémov objednávateľa. Tento súhlas sa udeľuje v rozsahu zodpovedajúcom účelu tejto zmluvy, bez územného obmedzenia a na celú dobu trvania majetkových práv k Autorskému dielu, pričom zhotoviteľ zabezpečí, aby takýto súhlas bol udelený ako neodvolateľný v rozsahu, v akom to pripúšťa Autorský zákon. 
3. Objednávateľ je oprávnený vykonávať oprávnenia podľa udelenej licencie sám alebo prostredníctvom tretích osôb, poverených osôb, poskytovateľov servisnej podpory, správcov informačných technológií alebo iných dodávateľov objednávateľa. Objednávateľ je zároveň oprávnený udeliť sublicenciu tretím osobám v rozsahu potrebnom na riadne užívanie, prevádzku, správu, údržbu, rozvoj alebo zmenu predmetu plnenia.
4. Licencia podľa tohto článku zmluvy sa nevzťahuje na štandardný softvér, firmvér, operačný systém zariadení, virtualizačný softvér, štandardné materiály, metodiky, šablóny, know-how, všeobecné postupy, dokumentáciu výrobcu, licenčné podmienky výrobcu ani iné výstupy tretích osôb, ktoré neboli vytvorené osobitne pre objednávateľa, a to bez ohľadu na to, či majú alebo môžu mať povahu autorského diela podľa Autorského zákona. 
5. Tým nie je dotknuté právo objednávateľa používať takéto materiály, softvér, firmvér, dokumentáciu alebo iné výstupy v rozsahu potrebnom na riadne užívanie, prevádzku, správu, údržbu a podporu predmetu plnenia podľa tejto zmluvy, a to v súlade s príslušnými licenčnými, zmluvnými alebo používateľskými podmienkami výrobcu alebo príslušnej tretej osoby.
6. Zhotoviteľ je povinný zabezpečiť, aby objednávateľ nadobudol všetky oprávnenia potrebné na riadne užívanie dodaných sieťových zariadení, súvisiacich komponentov, softvéru, firmvéru, dokumentácie a servisnej podpory v rozsahu podľa tejto zmluvy.
7. Zhotoviteľ je povinný najneskôr pri odovzdaní predmetu plnenia odovzdať objednávateľovi prehľad všetkého dodaného softvéru, firmvéru, licencií, servisnej podpory a iných oprávnení tretích osôb, vrátane označenia výrobcu alebo poskytovateľa, názvu produktu, licenčného modelu, rozsahu oprávneného používania, počtu licencií alebo zariadení, doby trvania licencie alebo podpory, identifikačných údajov podpory, licenčných kľúčov alebo iných prístupových údajov, ak sú potrebné, a príslušných licenčných alebo používateľských podmienok. Zhotoviteľ zároveň zabezpečí, aby objednávateľ mohol po dobu trvania servisnej podpory využívať podporu výrobcu alebo príslušnej tretej osoby v rozsahu podľa tejto zmluvy.
8. Zhotoviteľ nie je oprávnený použiť Autorské dielo alebo jeho časť vytvorenú osobitne pre objednávateľa pre vlastné produkty alebo služby alebo pre tretie osoby bez predchádzajúceho písomného súhlasu objednávateľa. To neplatí pre všeobecné know-how, skúsenosti, metodiky, postupy, šablóny alebo technické riešenia zhotoviteľa, ktoré neobsahujú dôverné informácie objednávateľa ani časti Autorského diela vytvorené osobitne pre objednávateľa.
9. Licencia podľa tohto článku zmluvy nadobúda účinnosť dňom prevzatia príslušného Autorského diela objednávateľom, najneskôr dňom podpisu záverečného akceptačného protokolu objednávateľom. Ak dôjde k predčasnému ukončeniu tejto zmluvy a objednávateľ prevezme rozpracované Autorské dielo alebo jeho časť, licencia k takto prevzatému Autorskému dielu alebo jeho časti nadobúda účinnosť dňom jeho prevzatia objednávateľom.
10. Odmena za udelenie licencie k Autorskému dielu v rozsahu podľa tohto článku je zahrnutá v cene za dielo podľa tejto zmluvy. Zhotoviteľovi nevzniká z dôvodu udelenia licencie podľa tohto článku nárok na akúkoľvek osobitnú alebo dodatočnú odmenu.
11. Zhotoviteľ vyhlasuje, že je oprávnený udeliť objednávateľovi licenciu k Autorskému dielu v rozsahu podľa tejto zmluvy a že má vysporiadané všetky práva autorov, zamestnancov, subdodávateľov alebo iných osôb, ktorých činnosťou Autorské dielo alebo jeho časť vznikli. Zhotoviteľ zároveň vyhlasuje, že použitím Autorského diela objednávateľom v rozsahu podľa tejto zmluvy nedôjde k porušeniu práv tretích osôb. Ak tretia osoba uplatní voči objednávateľovi nárok z dôvodu tvrdeného porušenia autorských práv alebo iných práv duševného vlastníctva v súvislosti s predmetom plnenia alebo Autorským dielom, zhotoviteľ je povinný na vlastné náklady bezodkladne zabezpečiť, aby objednávateľ mohol predmet plnenia alebo Autorské dielo naďalej nerušene používať v rozsahu podľa tejto zmluvy, najmä zabezpečením príslušných práv, úpravou alebo nahradením dotknutej časti plnenia rovnocenným plnením bez zníženia funkčnosti, bezpečnosti, interoperability alebo úrovne podpory. Tým nie je dotknuté právo objednávateľa na náhradu škody, nákladov a inej ujmy, ktoré mu v tejto súvislosti vzniknú.
12. Oprávnenia objednávateľa podľa tohto článku zmluvy zostávajú zachované aj po zániku tejto zmluvy, a to v rozsahu potrebnom na riadne užívanie, prevádzku, správu, údržbu, podporu, rozvoj alebo zmenu predmetu plnenia.
13. Zmena v osobe zhotoviteľa, najmä v dôsledku právneho nástupníctva, nemá vplyv na trvanie, rozsah ani účinnosť oprávnení udelených objednávateľovi podľa tohto článku zmluvy.

ČLÁNOK VIII
ZMLUVNÉ POKUTY

1. Ak zhotoviteľ nedodá dielo v lehote podľa tejto zmluvy, objednávateľ je oprávnený uplatniť si voči zhotoviteľovi zmluvnú pokutu vo výške 500 eur za každý, aj začatý deň omeškania.

2. Ak zhotoviteľ neodovzdá objednávateľovi najneskôr pri odovzdaní predmetu plnenia úplné licenčné doklady, licenčné podmienky, licenčné kľúče, identifikačné údaje podpory, doklady o nadobudnutí licencií alebo iné doklady potrebné na preukázanie oprávneného používania dodaných zariadení, softvéru, firmvéru alebo iných súčastí predmetu plnenia, objednávateľ je oprávnený uplatniť voči zhotoviteľovi zmluvnú pokutu vo výške 300 eur za každý aj začatý deň omeškania až do riadneho splnenia tejto povinnosti.
3. Ak zhotoviteľ nepreukáže objednávateľovi najneskôr pri odovzdaní predmetu plnenia zabezpečenie servisnej podpory výrobcu v rozsahu a na dobu podľa tejto zmluvy, objednávateľ je oprávnený uplatniť voči zhotoviteľovi zmluvnú pokutu vo výške 500 eur za každý aj začatý deň omeškania až do riadneho preukázania zabezpečenia servisnej podpory výrobcu. Tým nie je dotknuté právo objednávateľa odmietnuť podpísať záverečný akceptačný protokol do času riadneho preukázania zabezpečenia servisnej podpory výrobcu.
4. Ak sa preukáže, že zhotoviteľ dodal zariadenie, komponent, softvér, firmvér, licenciu alebo inú súčasť predmetu plnenia mimo oficiálneho distribučného alebo predajného kanála výrobcu, bez riadneho oprávnenia výrobcu alebo príslušnej tretej osoby, alebo spôsobom, ktorý neumožňuje objednávateľovi riadne využívať servisnú podporu výrobcu, objednávateľ je oprávnený uplatniť voči zhotoviteľovi zmluvnú pokutu vo výške 10 000 eur za každé jednotlivé porušenie, najviac však spolu 50 000 eur. Zhotoviteľ je zároveň povinný bezodkladne na vlastné náklady zabezpečiť nápravu, najmä výmenu dotknutej časti predmetu plnenia alebo zabezpečenie riadnych licencií, oprávnení a podpory výrobcu.
5. Ak zhotoviteľ poruší povinnosť zabezpečiť, aby dodané sieťové zariadenia spĺňali požiadavky na servisnú podporu výrobcu podľa tejto zmluvy, najmä ak dodá zariadenie, pri ktorom bolo ku dňu odovzdania predmetu plnenia výrobcom oznámené ukončenie servisnej podpory počas požadovaného obdobia, objednávateľ je oprávnený požadovať od zhotoviteľa zmluvnú pokutu vo výške 5 000 eur za každý dotknutý typ alebo model zariadenia, najviac však spolu 25 000 eur.
6. Ak ten istý skutkový stav napĺňa podmienky na uplatnenie zmluvnej pokuty podľa bodu 4 aj podľa bodu 5, objednávateľ je oprávnený uplatniť iba jednu zmluvnú pokutu, a to tú, ktorá zodpovedá závažnejšiemu porušeniu povinnosti. Uplatnením alebo zaplatením zmluvnej pokuty nie je dotknutý nárok objednávateľa na náhradu škody, právo požadovať odstránenie porušenia zmluvy ani povinnosť zhotoviteľa bezodkladne na vlastné náklady zabezpečiť nápravu, najmä výmenu dotknutej časti predmetu plnenia alebo zabezpečenie riadnych licencií, oprávnení a servisnej podpory výrobcu.
7. Ak zhotoviteľ neodovzdá objednávateľovi úplnú, aktuálnu, čitateľnú a použiteľnú projektovú, technickú alebo prevádzkovú dokumentáciu k predmetu plnenia v rozsahu podľa tejto zmluvy a jej príloh, objednávateľ je oprávnený uplatniť voči zhotoviteľovi zmluvnú pokutu vo výške 300 eur za každý aj začatý deň omeškania až do riadneho odovzdania dokumentácie. Tým nie je dotknuté právo objednávateľa odmietnuť podpísať záverečný akceptačný protokol, ak neodovzdanie alebo neúplnosť dokumentácie bráni riadnemu užívaniu, prevádzke, správe, údržbe alebo podpore predmetu plnenia.
8. Ak zhotoviteľ neodovzdá objednávateľovi prístupové údaje, administrátorské údaje, konfiguračné podklady, exporty konfigurácií, zálohy konfigurácií, prevádzkové postupy alebo iné údaje potrebné na riadnu prevádzku, správu, údržbu, podporu alebo obnovu predmetu plnenia, objednávateľ je oprávnený uplatniť voči zhotoviteľovi zmluvnú pokutu vo výške 500 eur za každý aj začatý deň omeškania až do riadneho splnenia tejto povinnosti.
9. Ak zhotoviteľ odovzdá objednávateľovi nepravdivé, neúplné alebo zavádzajúce vyhlásenie alebo doklad týkajúci sa pôvodu dodaných zariadení, licencií, servisnej podpory výrobcu, oprávnenia na dodanie predmetu plnenia alebo splnenia požiadaviek podľa tejto zmluvy, objednávateľ je oprávnený uplatniť voči zhotoviteľovi zmluvnú pokutu vo výške 5 000 eur za každé jednotlivé porušenie.
10. Porušenie povinností podľa bodov 3, 5, 7, 8 alebo 9 tohto článku zmluvy sa považuje za podstatné porušenie zmluvy.
11. Dodanie zariadení, softvéru, firmvéru, licencií alebo iných súčastí predmetu plnenia mimo oficiálnej distribúcie výrobcu, bez riadneho oprávnenia na ich používanie objednávateľom alebo bez možnosti využívania dohodnutej servisnej podpory výrobcu sa považuje za podstatné porušenie zmluvy bez potreby poskytnutia dodatočnej lehoty na nápravu, ak takéto porušenie nie je možné bezodkladne odstrániť bez ohrozenia riadneho užívania predmetu plnenia objednávateľom.
12. Uplatnením alebo zaplatením zmluvnej pokuty podľa tohto článku nie je dotknuté právo objednávateľa požadovať riadne splnenie porušenej povinnosti, odstránenie vady, náhradu škody v plnom rozsahu, odstúpenie od zmluvy ani iné práva objednávateľa podľa tejto zmluvy alebo všeobecne záväzných právnych predpisov.
13. Ak jedno konanie alebo opomenutie zhotoviteľa zakladá porušenie viacerých povinností podľa tejto zmluvy, objednávateľ je oprávnený uplatniť zmluvnú pokutu podľa toho ustanovenia, ktoré najlepšie zodpovedá povahe a závažnosti porušenej povinnosti. Tým nie je dotknuté právo objednávateľa uplatniť viac zmluvných pokút, ak ide o samostatné porušenia rôznych povinností.
14. Celková výška zmluvných pokút uplatnených podľa bodov 1 až 9 tohto článku nepresiahne 30 % z ceny predmetu plnenia bez DPH. Toto obmedzenie sa nevzťahuje na zmluvné pokuty uplatnené z dôvodu porušenia povinností mlčanlivosti, ochrany dôverných informácií, informačnej bezpečnosti alebo porušenia práv duševného vlastníctva.
15. Ak sa objednávateľ dostane do omeškania s úhradou riadne doručenej faktúry po lehote jej splatnosti, zhotoviteľ je oprávnený požadovať od objednávateľa úrok z omeškania v sadzbe určenej podľa nariadenia vlády SR č. 21/2013 Z. z., ktorým sa vykonávajú niektoré ustanovenia Obchodného zákonníka.
16. Zmluvná pokuta je splatná do tridsiatich (30) dní odo dňa doručenia písomnej výzvy na jej zaplatenie povinnej zmluvnej strane.
17. Zaplatením zmluvnej pokuty nie je dotknutý nárok oprávnenej zmluvnej strany na náhradu škody spôsobenej porušením zmluvnej povinnosti, na ktorú sa zmluvná pokuta vzťahuje. Zmluvná pokuta sa nezapočítava na náhradu škody, ak sa zmluvné strany písomne nedohodnú inak.
18. Zodpovednosť za škodu vzniknutú zmluvným stranám v dôsledku porušenia tejto zmluvy sa riadi ustanoveniami § 373 a nasl. Obchodného zákonníka.


ČLÁNOK IX
MLČANLIVOSŤ
1. Zhotoviteľ sa zaväzuje zabezpečiť, aby v súvislosti s plnením tejto zmluvy nedošlo k neoprávnenému sprístupneniu, použitiu, poskytnutiu alebo inému sprístupneniu dát, interných informácií, dokumentov, technických, prevádzkových, bezpečnostných alebo iných neverejných informácií objednávateľa, vrátane údajov týkajúcich sa jeho zamestnancov, tretím osobám. Na účely tejto zmluvy sa za dáta a informácie objednávateľa, ku ktorým môže mať zhotoviteľ v súvislosti s plnením tejto zmluvy prístup, považujú najmä:
a) technické a sieťové údaje, najmä údaje o sieťovej topológii, IP adresácii, MAC adresách, hostname zariadení, VLAN, routingu, switchingu, firewall pravidlách, ACL pravidlách, VPN nastaveniach, certifikátoch, firmvéri, konfiguráciách sieťových zariadení, licenčných údajoch, sériových číslach zariadení a servisnej podpore výrobcu,
b) bezpečnostné informácie, najmä administrátorské a servisné účty, prístupové údaje, heslá, kľúče, certifikáty, bezpečnostné politiky, pravidlá prístupu, nastavenia logovania, záznamy o incidentoch, zistené zraniteľnosti, výsledky testovania, bezpečnostné výnimky a zálohy konfigurácií,
c) prevádzkové a interné informácie objednávateľa, najmä prevádzková dokumentácia, projektová a technická dokumentácia, údaje o lokalitách, miestnostiach, rackoch, aktívach, harmonogramoch odstávok, eskalačných kontaktoch, servisných postupoch a interných pravidlách objednávateľa,
d) osobné údaje fyzických osôb, najmä zamestnancov, spolupracovníkov, administrátorov, používateľov, kontaktných osôb objednávateľa a prípadne tretích osôb, a to najmä v rozsahu meno, priezvisko, pracovná e-mailová adresa, telefónne číslo, pracovné zaradenie, používateľské meno, identifikátor používateľa, IP adresa, MAC adresa, údaje z adresárových služieb, autentifikačné údaje, prístupové logy, servisné tikety a údaje o aktivite používateľov alebo administrátorov,
e) prevádzkové metadáta a logy vytvárané alebo spracúvané sieťovými zariadeniami, systémami, softvérom alebo servisnými nástrojmi používanými pri plnení tejto zmluvy.
2. Zhotoviteľ nie je oprávnený pristupovať k obsahu elektronickej komunikácie, aplikačným dátam, databázam, súborom, dokumentom alebo iným obsahovým dátam objednávateľa, pokiaľ takýto prístup nie je nevyhnutný na riadne plnenie tejto zmluvy a objednávateľ ho vopred písomne neschváli alebo neudelí zhotoviteľovi osobitný pokyn.
3. Zhotoviteľ je povinný pristupovať k dátam a informáciám objednávateľa výlučne v nevyhnutnom rozsahu, na účely plnenia tejto zmluvy, prostredníctvom určených oprávnených osôb a spôsobom, ktorý zodpovedá povahe a citlivosti týchto dát a informácií.
4. Zhotoviteľ je povinný obmedziť prístup k týmto dátam a informáciám len na rozsah nevyhnutný na riadne plnenie tejto zmluvy a zabezpečiť, aby k nim mali prístup iba osoby, ktoré ich nevyhnutne potrebujú na plnenie tejto zmluvy a ktoré sú viazané povinnosťou mlčanlivosti najmenej v rozsahu podľa tejto zmluvy.
5. Povinnosť mlčanlivosti sa vzťahuje aj na zamestnancov, spolupracujúce osoby a subdodávateľov zhotoviteľa. Zhotoviteľ zodpovedá za porušenie povinností podľa tohto bodu týmito osobami tak, ako keby povinnosť porušil sám.
6. Povinnosť mlčanlivosti trvá počas trvania tejto zmluvy aj po jej skončení. Povinnosť mlčanlivosti sa nevzťahuje na informácie, ktoré sú alebo sa stanú verejne dostupnými bez porušenia tejto zmluvy, ktoré boli zhotoviteľovi preukázateľne známe pred ich sprístupnením objednávateľom, alebo ktorých sprístupnenie vyžaduje všeobecne záväzný právny predpis, rozhodnutie súdu alebo rozhodnutie príslušného orgánu verejnej moci.
7. Ak zhotoviteľ pri plnení tejto zmluvy spracúva osobné údaje v mene objednávateľa, je povinný postupovať v súlade s príslušnými právnymi predpismi o ochrane osobných údajov a s podmienkami spracúvania osobných údajov dohodnutými medzi zmluvnými stranami.
8. V prípade porušenia povinností podľa tohto bodu je zhotoviteľ povinný zaplatiť objednávateľovi zmluvnú pokutu vo výške 10 000 eur bez DPH za každý jednotlivý preukázaný prípad porušenia. Zaplatením zmluvnej pokuty nie je dotknutý nárok objednávateľa na náhradu škody v plnom rozsahu.
9. Zmluvná pokuta je splatná do tridsiatich (30) dní odo dňa doručenia písomnej výzvy objednávateľa na jej zaplatenie zhotoviteľovi.
ČLÁNOK X
OSOBITNÉ USTANOVENIA
1. Zhotoviteľ sa zaväzuje, že všetky dodané sieťové zariadenia a súvisiace komponenty budú nové, nerepasované, nepoužívané a originálne. Dodané sieťové zariadenia musia byť dodané s jednotnou verziou operačného systému, ak technická špecifikácia alebo povaha jednotlivých zariadení neodôvodňuje použitie inej verzie operačného systému. Porušenie ktorejkoľvek povinnosti podľa tohto bodu sa považuje za podstatné porušenie tejto zmluvy.
2. Zhotoviteľ sa zaväzuje, že všetky dodané sieťové zariadenia a servisná podpora ich výrobcu budú určené na predaj a používanie v Slovenskej republike alebo v regióne, ktorého je Slovenská republika súčasťou, tak aby objednávateľ mohol riadne využívať servisnú podporu výrobcu podľa tejto zmluvy. Porušenie tejto povinnosti sa považuje za podstatné porušenie tejto zmluvy.
3. Zhotoviteľ sa zaväzuje, že dodané sieťové zariadenia a súvisiace komponenty nebudú ku dňu ich dodania v stave ukončenej životnosti, ukončeného predaja alebo ukončenej podpory výrobcu, najmä nebudú označené ako End of Life, End of Sale alebo End of Support, ak táto zmluva neustanovuje inak. Splnenie tejto povinnosti je zhotoviteľ povinný preukázať potvrdením výrobcu alebo iným hodnoverným dokladom akceptovateľným objednávateľom. Porušenie tejto povinnosti sa považuje za podstatné porušenie tejto zmluvy.
4. Zhotoviteľ sa zaväzuje, že všetky dodané sieťové zariadenia a súvisiace komponenty budú originálnymi produktmi výrobcu a budú dodané prostredníctvom autorizovaných distribučných partnerov, ak to výrobca vyžaduje ako podmienku poskytovania servisnej podpory k týmto zariadeniam alebo komponentom. Zhotoviteľ je povinný na požiadanie objednávateľa preukázať splnenie tejto povinnosti príslušným dokladom.
5. Zhotoviteľ sa zaväzuje, že ku dňu odovzdania predmetu plnenia objednávateľovi budú všetky dodané sieťové zariadenia nové, výrobcom podporované a nebudú výrobcom označené ako zariadenia po ukončení predaja, po ukončení životného cyklu, po ukončení servisnej podpory alebo ako zariadenia, pri ktorých výrobca ku dňu odovzdania predmetu plnenia oznámil ukončenie servisnej podpory počas obdobia štyridsaťosem (48) mesiacov od podpisu záverečného akceptačného protokolu objednávateľom. Ak sa preukáže, že zhotoviteľ porušil povinnosť podľa tohto bodu, najmä ak dodal zariadenie, pri ktorom bolo ku dňu odovzdania predmetu plnenia výrobcom oznámené ukončenie servisnej podpory počas požadovaného obdobia, ide o porušenie podstatné tejto zmluvy. Tým nie sú dotknuté práva objednávateľa zo zodpovednosti za vady, právo na náhradu škody, právo na zmluvnú pokutu podľa článku VIII bod 5 tejto zmluvy ani právo požadovať uvedenie predmetu plnenia do súladu so zmluvou.
6. Zhotoviteľ sa zaväzuje vykonať inštaláciu a konfiguráciu dodaných sieťových zariadení a súvisiacich komponentov prostredníctvom najmenej dvoch osôb určených na vykonávanie inštalačných a konfiguračných prác, ktoré počas celej doby plnenia tejto zmluvy spĺňajú minimálne požiadavky podľa Prílohy 1 tejto zmluvy, najmä požiadavky na odbornú spôsobilosť, kvalifikáciu a skúsenosti podľa podmienok účasti uvedených v súťažných podkladoch. Porušenie tejto povinnosti sa považuje za podstatné porušenie tejto zmluvy.
7. Zhotoviteľ je oprávnený zmeniť osobu podľa bodu 6 tohto článku iba s predchádzajúcim písomným súhlasom objednávateľa. Nová osoba musí spĺňať minimálne požiadavky podľa Prílohy č. 1 tejto zmluvy najmenej v rozsahu, v akom ich spĺňala nahrádzaná osoba, ak objednávateľ písomne neurčí inak. Zhotoviteľ je povinný pred uskutočnením plánovanej zmeny bezodkladne predložiť objednávateľovi všetky podklady potrebné na posúdenie splnenia uvedených požiadaviek. Objednávateľ je oprávnený navrhovanú zmenu odmietnuť, ak navrhovaná osoba nespĺňa požiadavky podľa tejto zmluvy alebo ak by jej zapojenie mohlo mať negatívny vplyv na riadne, včasné alebo kvalitné plnenie predmetu zmluvy.
8. Zhotoviteľ sa zaväzuje použiť na projektové riadenie vykonávania diela najmenej jednu osobu v pozícii kľúčového experta, ktorá počas celej doby plnenia tejto zmluvy spĺňa minimálne požiadavky podľa Prílohy č. 1 tejto zmluvy, najmä požiadavky na odbornú spôsobilosť, kvalifikáciu a skúsenosti podľa podmienok účasti uvedených v súťažných podkladoch. Porušenie tejto povinnosti sa považuje za podstatné porušenie tejto zmluvy. Zmena osoby kľúčového experta sa riadi primerane podmienkami zmeny osoby podľa bodu 7 tohto článku.
9. Zhotoviteľ je povinný zabezpečiť komunikáciu so zamestnancami objednávateľa v súvislosti s plnením tejto zmluvy v slovenskom alebo českom jazyku.
10. V prípade podstatného porušenia tejto zmluvy zhotoviteľom je objednávateľ oprávnený postupovať podľa tejto zmluvy a príslušných ustanovení zákona č. 343/2015 Z. z. o verejnom obstarávaní a vykonať zmenu v osobe zhotoviteľa, ak sú splnené podmienky podľa § 18 zákona o verejnom obstarávaní.
11. Zmena v osobe zhotoviteľa môže spočívať v nahradení pôvodného zhotoviteľa novým zhotoviteľom. Novým zhotoviteľom môže byť hospodársky subjekt, ktorý sa vo verejnom obstarávaní k zákazke s názvom „Rozšírenie LAN oddelenie ACCESS a SERVER sietí“ umiestnil ako ďalší v poradí, ak tento subjekt spĺňa pôvodne určené podmienky účasti, požiadavky na predmet zákazky, podmienky podľa tejto zmluvy, príslušné zákonné požiadavky a písomne súhlasí s prevzatím práv a povinností zo zmluvy v rozsahu dohodnutom s objednávateľom.
12. Zmenou v osobe zhotoviteľa nesmie dôjsť k zmene charakteru zmluvy, k rozšíreniu rozsahu predmetu plnenia nad rámec prípustný podľa zákona o verejnom obstarávaní ani k zmene ekonomickej rovnováhy v prospech nového zhotoviteľa spôsobom, ktorý táto zmluva alebo zákon o verejnom obstarávaní nepripúšťa. Zmena v osobe zhotoviteľa musí byť vykonaná písomne. Ak sa na nového zhotoviteľa vzťahuje povinnosť zápisu do registra partnerov verejného sektora, musí byť táto povinnosť splnená najneskôr ku dňu nadobudnutia účinnosti zmeny v osobe zhotoviteľa.
13. Zhotoviteľ súhlasí s tým, že v prípade splnenia podmienok podľa tejto zmluvy a príslušných ustanovení zákona o verejnom obstarávaní môže dôjsť k jeho nahradeniu novým zhotoviteľom. Nadobudnutím účinnosti písomnej zmeny v osobe zhotoviteľa prestáva byť pôvodný zhotoviteľ zmluvnou stranou tejto zmluvy v rozsahu, v akom jeho práva a povinnosti prevezme nový zhotoviteľ. Tým nie sú dotknuté nároky objednávateľa voči pôvodnému zhotoviteľovi vzniknuté pred účinnosťou zmeny v osobe zhotoviteľa, najmä nároky zo zodpovednosti za vady, nároky na zmluvné pokuty, nároky na náhradu škody, povinnosť mlčanlivosti a povinnosť poskytnúť súčinnosť podľa tejto zmluvy.
14. Pôvodný zhotoviteľ je povinný bezodkladne, najneskôr do desiatich (10) pracovných dní odo dňa doručenia výzvy objednávateľa, poskytnúť objednávateľovi a novému zhotoviteľovi všetku potrebnú súčinnosť nevyhnutnú na zabezpečenie kontinuity plnenia tejto zmluvy. Pôvodný zhotoviteľ je povinný najmä odovzdať objednávateľovi všetky informácie, dokumenty, prístupové údaje, konfiguračné podklady, projektovú, technickú a prevádzkovú dokumentáciu, rozpracované výstupy, zoznam dodaných zariadení a komponentov, informácie o stave plnenia a ďalšie podklady potrebné na riadne pokračovanie v plnení tejto zmluvy tak, aby nedošlo k vzniku škody, ujmy alebo prevádzkového rizika na strane objednávateľa.
15. V prípade omeškania pôvodného zhotoviteľa s plnením povinnosti podľa bodu 14 tohto článku vzniká objednávateľovi nárok na zaplatenie zmluvnej pokuty vo výške 100 eur za každý, aj začatý deň omeškania. Zaplatením zmluvnej pokuty nie je dotknutý nárok objednávateľa na náhradu škody v plnom rozsahu.
16. V prípade odstúpenia od tejto zmluvy  pri výmene zhotoviteľa, si zmluvné strany ponechajú doposiaľ riadne poskytnuté a akceptované plnenia vykonané v súlade s touto zmluvou a jej prílohami, ako aj úhrady za tieto plnenia. Vo vzťahu k plneniam, ktoré neboli ku dňu zániku zmluvy riadne ukončené alebo akceptované, je zhotoviteľ povinný pripraviť ich inventarizáciu a odovzdať objednávateľovi všetky podklady potrebné na posúdenie ich stavu a využiteľnosti.
17. Objednávateľ je oprávnený, nie však povinný, prevziať rozpracované plnenia alebo ich časť, ak sú pre objednávateľa využiteľné a ak zhotoviteľ odovzdá objednávateľovi všetky potrebné dokumenty, informácie, práva a súčinnosť potrebné na ich ďalšie použitie. V takom prípade má zhotoviteľ nárok na úhradu primeranej časti ceny zodpovedajúcej rozsahu a miere rozpracovanosti prevzatého plnenia, ak sa zmluvné strany písomne nedohodnú inak. Tým nie sú dotknuté nároky objednávateľa zo zodpovednosti za vady, zo zmluvných pokút, z náhrady škody alebo z iného porušenia tejto zmluvy.

ČLÁNOK XI
SUBDODÁVATEĽ A REGISTER PARTNEROV VEREJNÉHO SEKTORA

1. Zhotoviteľ potvrdzuje, že v súlade s § 41 ods. 3 zákona č. 343/2015 Z. z. o verejnom obstarávaní uviedol v Prílohe 5 tejto zmluvy – Zoznam subdodávateľov údaje o všetkých známych subdodávateľoch, ktorí sa majú podieľať na plnení predmetu tejto zmluvy, a to najmä obchodné meno alebo názov, sídlo alebo miesto podnikania, IČO, ak bolo pridelené, predmet subdodávky, predpokladaný podiel subdodávky na plnení zmluvy, ako aj údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia, ak zákon neustanovuje inak. 
2. Zhotoviteľ je povinný bezodkladne písomne oznámiť objednávateľovi akúkoľvek zmenu údajov o subdodávateľovi uvedenom v Prílohe 5. Ak má zhotoviteľ v úmysle zapojiť nového subdodávateľa alebo nahradiť pôvodného subdodávateľa, je povinný vopred písomne oznámiť objednávateľovi identifikačné údaje nového subdodávateľa, predmet a podiel subdodávky, ako aj údaje o osobe oprávnenej konať za subdodávateľa v rozsahu podľa predchádzajúceho bodu. 
3. Zmena subdodávateľa je možná len na základe predchádzajúceho písomného oznámenia zhotoviteľa a následného písomného súhlasu objednávateľa; uzatvorenie dodatku k tejto zmluve sa na tento účel nevyžaduje. Objednávateľ je oprávnený odmietnuť nového subdodávateľa najmä vtedy, ak nový subdodávateľ nespĺňa požiadavky určené v súťažných podkladoch, v tejto zmluve alebo v zákone o verejnom obstarávaní.
4. Zapojením subdodávateľa nie je dotknutá zodpovednosť zhotoviteľa za riadne, včasné a úplné plnenie predmetu tejto zmluvy. Zhotoviteľ zodpovedá objednávateľovi za plnenie realizované subdodávateľmi tak, akoby ho realizoval sám. 
5. Zhotoviteľ je povinný byť zapísaný v registri partnerov verejného sektora počas doby, počas ktorej má takúto povinnosť podľa zákona č. 315/2016 Z. z. o registri partnerov verejného sektora. Rovnaká povinnosť sa vzťahuje aj na subdodávateľa alebo inú osobu podieľajúcu sa na plnení tejto zmluvy, ak jej takáto povinnosť vzniká podľa zákona č. 315/2016 Z. z.; za zabezpečenie splnenia tejto povinnosti vo vzťahu k osobám podieľajúcim sa na plnení zmluvy zodpovedá zhotoviteľ. 
6. Zhotoviteľ je povinný zabezpečiť, aby subdodávatelia a ďalšie osoby podieľajúce sa na plnení tejto zmluvy, ktorým vznikla povinnosť zápisu do registra partnerov verejného sektora, mali túto povinnosť riadne a včas splnenú a udržiavali zápis v registri počas celej doby, počas ktorej im táto povinnosť podľa zákona trvá. 
7. Zhotoviteľ je povinný na výzvu objednávateľa bezodkladne, najneskôr do 3 pracovných dní odo dňa doručenia výzvy, predložiť objednávateľovi doklady a informácie potrebné na overenie splnenia povinností podľa tohto článku, najmä zmluvy alebo objednávky so subdodávateľmi, zoznam subdodávateľov a osôb podieľajúcich sa na plnení tejto zmluvy, ako aj informácie potrebné na posúdenie, či týmto osobám vznikla povinnosť zápisu do registra partnerov verejného sektora. Za úplnosť, správnosť a pravdivosť poskytnutých údajov zodpovedá zhotoviteľ. 
8. Ak zhotoviteľ poruší povinnosť byť zapísaný v registri partnerov verejného sektora, hoci mu takáto povinnosť podľa zákona vznikla, objednávateľ má právo na zmluvnú pokutu vo výške 5 000 eur za každé jednotlivé porušenie. 
9. Ak sa na plnení tejto zmluvy podieľa subdodávateľ alebo iná osoba, ktorej vznikla povinnosť zápisu do registra partnerov verejného sektora, a táto osoba si uvedenú povinnosť riadne nesplní alebo ju prestane spĺňať, objednávateľ má právo na zmluvnú pokutu voči zhotoviteľovi vo výške 5 000 eur za každé jednotlivé porušenie. Tým nie je dotknuté právo objednávateľa požadovať náhradu škody ani iné práva objednávateľa podľa tejto zmluvy alebo všeobecne záväzných právnych predpisov.
ČLÁNOK XII
VYŠŠIA MOC
1. Za porušenie zmluvy sa nepovažuje, ak ktorákoľvek zo zmluvných strán nemôže plniť svoje zmluvné povinnosti z dôvodu prekážky, ktorá nastala nezávisle od vôle povinnej zmluvnej strany a bráni jej v splnení jej povinnosti, ak nemožno rozumne predpokladať, že by povinná zmluvná strana túto prekážku alebo jej následky odvrátila alebo prekonala, a že by v čase vzniku záväzku túto prekážku predvídala (napr. vojna, celoštátny štrajk, zemetrasenie, záplava, požiar, teroristický útok).
2. Pokiaľ sa zmluvné strany písomne nedohodnú inak, zmluvne dohodnuté termíny sa predlžujú o dobu trvania okolností vylučujúcich zodpovednosť (vis maior).
ČLÁNOK XIII
UKONČENIE ZMLUVY

1. Táto zmluva zaniká:
a) písomnou dohodou zmluvných strán,
b) odstúpením od tejto zmluvy jednou zo zmluvných strán z dôvodov uvedených v tejto zmluve alebo vo všeobecne záväzných právnych predpisoch,
c) odstúpením objednávateľa od tejto zmluvy z dôvodov podľa zákona č. 343/2015 Z. z. o verejnom obstarávaní, najmä podľa § 19 tohto zákona,
d) písomnou výpoveďou objednávateľa aj bez uvedenia dôvodu s dvojmesačnou výpovednou lehotou, ak je táto možnosť uvedená v súťažných podkladoch a v návrhu zmluvy, ktorý bol súčasťou verejného obstarávania. Výpovedná lehota začne plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená zhotoviteľovi.
2. Za podstatné porušenie tejto zmluvy sa považujú najmä prípady uvedené v tejto zmluve ako podstatné porušenie zmluvy, ako aj také porušenie zmluvnej povinnosti, pri ktorom bolo v čase uzavretia zmluvy rozumné predvídať, že druhá zmluvná strana nebude mať záujem na plnení zmluvy pri takomto porušení. 
3. Za nepodstatné porušenie tejto zmluvy sa považuje každé porušenie zmluvnej povinnosti, ktoré nie je podľa tejto zmluvy alebo podľa Obchodného zákonníka podstatným porušením zmluvy. Ak zmluvná strana poruší zmluvu nepodstatným spôsobom a nesplní svoju povinnosť ani v dodatočnej primeranej lehote určenej dotknutou zmluvnou stranou, je dotknutá zmluvná strana oprávnená od tejto zmluvy odstúpiť. Dodatočná lehota musí byť primeraná povahe porušenej povinnosti a nesmie byť kratšia ako 5 pracovných dní, ak sa zmluvné strany písomne nedohodnú inak. 
4. Výzva na splnenie povinnosti s určením dodatočnej primeranej lehoty musí byť písomná a doručená druhej zmluvnej strane. Odstúpenie od tejto zmluvy musí mať písomnú formu a jeho právne účinky nastávajú dňom doručenia druhej zmluvnej strane, ak v odstúpení nie je uvedený neskorší deň účinnosti.
5. V prípade ukončenia tejto zmluvy pred riadnym dokončením a odovzdaním diela je zhotoviteľ povinný bezodkladne písomne informovať objednávateľa o stave rozpracovanosti plnenia a o úkonoch potrebných na zabránenie vzniku škody alebo inej ujmy objednávateľovi.
6. Zhotoviteľ je pri ukončení zmluvy povinný poskytnúť objednávateľovi primeranú súčinnosť, najmä odovzdať objednávateľovi všetky dovtedy riadne vyhotovené a použiteľné výstupy, dokumentáciu, podklady, prístupové údaje, dáta, licencie, technické informácie a ďalšie veci alebo práva potrebné na zabezpečenie kontinuity plnenia, ak sú súčasťou predmetu zmluvy alebo boli vytvorené pri jej plnení.
7. Pri ukončení zmluvy výpoveďou objednávateľa bez uvedenia dôvodu má zhotoviteľ nárok na úhradu ceny za riadne vykonané, odovzdané a objednávateľom akceptované plnenia ku dňu skončenia zmluvy. Zhotoviteľ nemá nárok na náhradu ušlého zisku ani na náhradu nákladov, ktoré neboli objednávateľom vopred písomne schválené, pokiaľ kogentné ustanovenia právnych predpisov neustanovujú inak. á.
8. Ukončením zmluvy nie sú dotknuté nároky zmluvných strán, ktoré vznikli pred jej ukončením, najmä nároky na zaplatenie zmluvných pokút, náhradu škody, vydanie bezdôvodného obohatenia, ochranu dôverných informácií, uplatnenie práv zo zodpovednosti za vady a ustanovenia, ktoré majú podľa svojej povahy trvať aj po ukončení zmluvy. 
9. V prípade ukončenia tejto zmluvy je zhotoviteľ povinný bezodkladne, najneskôr však do desiatich pracovných dní odo dňa jej ukončenia, odovzdať objednávateľovi všetku dokumentáciu, konfiguračné podklady, licenčné a servisné doklady, prístupové údaje, exporty konfigurácií a iné informácie potrebné na riadnu prevádzku, správu, údržbu a podporu predmetu plnenia, ak ich neodovzdal už skôr.

ČLÁNOK XIV
ZÁVEREČNÉ USTANOVENIA

1. [bookmark: OLE_LINK3]Všetky dokumenty, oznámenia, žiadosti, správy, výzvy, požiadavky a ostatné písomnosti určené druhej zmluvnej strane (ďalej len „písomnosti“) musia byť doručené, ak zmluva neustanovuje inak v písomnej forme:
	a) v listinnej podobe prostredníctvom pošty doporučene s doručenkou na adresy uvedené v záhlaví Zmluvy; Doporučené doručovanie prostredníctvom pošty sa vyžaduje najmä v prípade podstatných okolností trvania zmluvného vzťahu, ako napríklad spôsoby ukončenia zmluvy, návrhy dodatkov, výzvy na splnenie povinnosti podľa zmluvy a iné úkony, ktoré môžu mať právne následky pre zmluvné strany. Zmluvné strany sa dohodli, že písomnosť sa na účely tejto zmluvy považuje za doručenú dňom jej prevzatia zmluvnou stranou, ktorej je adresovaná alebo dňom odmietnutia jej prevzatia zmluvnou stranou, ktorej je adresovaná alebo uplynutím úložnej lehoty na pošte, a to aj v prípade, že sa adresát o uložení zásielky nedozvedel. 
b) osobne do sídla druhej zmluvnej strany alebo
c) elektronicky prostredníctvom informačného systému objednávateľa Service desk, e-mailom. Písomnosť doručovaná elektronicky na e-mailovú adresu sa považuje za doručenú okamihom jej odoslania, pokiaľ odosielateľ neobdrží systémové chybové hlásenie o nedoručení: 
a) okamihom prevzatia v prípade, že prevzatie druhá strana potvrdí, alebo 
b)  5 hodín po jej odoslaní, ak druhá strana prevzatie písomnosti nepotvrdila. 
2.   V prípade akejkoľvek zmeny adresy určenej na doručovanie písomnosti na základe tejto zmluvy sa zmluvná strana zaväzuje o tejto zmene bezodkladne, najneskôr však do 7 kalendárnych dní od kedy zmena nastane, písomne informovať druhú zmluvnú stranu; v takomto prípade je pre doručovanie rozhodujúca nová adresa, riadne oznámená druhej zmluvnej strane
3. Zmluvné strany sa dohodli, že v prípade ak bude niektoré z jednotlivých ustanovení tejto zmluvy považované za neplatné, nevymáhateľné či neúčinné, nebude mať táto skutočnosť vplyv na platnosť zostávajúcich ustanovení zmluvy. Namiesto neplatného, nevymáhateľného, či neúčinného ustanovenia bude platiť také ustanovenie, ktoré čo najviac zodpovedá zmyslu a účelu toho ustanovenia.
4. Táto zmluva (vrátane jej prípadných dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Zhotoviteľ berie na vedomie zverejnenie tejto zmluvy (vrátane jej prípadných dodatkov) a faktúr zhotoviteľa doručených objednávateľovi, a to zverejnenie objednávateľom počas trvania jeho povinnosti podľa § 5a ods. 1, 6 a 9 a § 5b zákona o slobodnom prístupe k informáciám.
5. Táto zmluva nadobúda platnosť a je pre Zmluvné strany záväzná odo dňa jej podpísania oprávnenými zástupcami oboch Zmluvných strán; ak oprávnení zástupcovia oboch Zmluvných strán nepodpíšu túto Zmluvu v ten istý deň, tak rozhodujúci je deň neskoršieho podpisu. Táto Zmluva nadobúda účinnosť dňom nasledujúcim po dni jej zverejnenia na webovom sídle (internetovej stránke) objednávateľa v súlade s § 47a ods. 1 Občianskeho zákonníka  v spojení s § 1 ods. 2 Obchodného zákonníka a s § 5a ods. 7 a 10 zákona o slobodnom prístupe k informáciám.
6. Právne vzťahy zmluvných strán výslovne neupravené v tejto zmluve sa riadia príslušnými ustanoveniami Obchodného zákonníka a všeobecne záväznými právnymi predpismi Slovenskej republiky s ním súvisiacimi.
7. V prípade sporného výkladu ustanovení tejto zmluvy alebo neplnenia záväzkov zmluvných strán sa obidve zmluvné strany budú snažiť prednostne dosiahnuť vzájomnú dohodu. Pokiaľ sa zmluvné strany nedohodnú, budú sa snažiť dosiahnuť súdny zmier. Prípadné spory týkajúce sa výkladu a realizácie tejto zmluvy budú riešené vecne a miestne príslušnými súdmi Slovenskej republiky.
8. Túto zmluvu možno meniť výlučne formou písomných číslovaných dodatkov k tejto zmluve, podpísaných oprávnenými zástupcami oboch zmluvných strán v súlade so zákonom o verejnom obstarávaní.
9. Zmluva je vyhotovená v štyroch vyhotoveniach, tri vyhotovenia sú určené pre objednávateľa a jedno vyhotovenie je určené pre zhotoviteľa.
10. Objednávateľ pri spracúvaní osobných údajov dotknutých osôb zhotoviteľa pre účely plnenia tejto Zmluvy postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov a nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle objednávateľa: https://www.nbs.sk/sk/ochrana-osobnych-udajov.
11. Neoddeliteľnou súčasťou tejto zmluvy sú nasledujúce prílohy:
Príloha 1 – Špecifikácia predmetu plnenia
Príloha 2 – Cena predmetu plnenia
Príloha 3 – Akceptačné testovanie, skúšobná prevádzka
Príloha 4 -  Slovník pojmov
Príloha 5 -  Zoznam zhotoviteľových subdodávateľov
12. Zmluvné strany (každá za seba) zhodne záväzne vyhlasujú, že sú oprávnené uzavrieť túto Zmluvu, a že táto Zmluva nebola uzavretá za nevýhodných ani nevyhovujúcich podmienok pre žiadnu Zmluvnú stranu. Súčasne Zmluvné strany (každá za seba) zhodne záväzne vyhlasujú, že sa s touto Zmluvou dôkladne oboznámili a jej obsahu porozumeli, súhlasia s ňou, zaväzujú sa ustanovenia tejto Zmluvy plniť, pričom Zmluvné strany na znak toho, že táto Zmluva je určitá, zrozumiteľná a zodpovedá ich slobodnej vôli, vlastnoručne podpísali túto Zmluvu prostredníctvom svojich oprávnených zástupcov.

	Za objednávateľa:

	
	Za zhotoviteľa:

	V Bratislave, dňa ..............................
	
	V Bratislave, dňa ..............................

	





..........................................................................
<vyplní verejný obstarávateľ>
	
	





........................................................................
<vyplní uchádzač>




Príloha 1 – Špecifikácia predmetu plnenia

Opis predmetu zákazky

Výklad pojmov
Na účely tohto opisu predmetu zákazky:
a) pojmom „verejný obstarávateľ“ sa rozumie NBS ako objednávateľ,
b) pojmom „uchádzač“ sa do uzavretia zmluvy rozumie hospodársky subjekt, ktorý predložil ponuku vo verejnom obstarávaní,
c) požiadavky, povinnosti a záväzky, ktoré sú v tomto opise predmetu zákazky formulované vo vzťahu k uchádzačovi, sa po uzavretí zmluvy vzťahujú na úspešného uchádzača v postavení zhotoviteľa,
d) pojmom „zhotoviteľ“ sa rozumie úspešný uchádzač, s ktorým NBS uzavrie zmluvu na plnenie predmetu zákazky.
Ak sa v tomto opise predmetu zákazky používa pojem „verejný obstarávateľ“, rozumie sa ním NBS. Ak sa používa pojem „NBS“, rozumie sa ním verejný obstarávateľ, prípadne po uzavretí zmluvy objednávateľ, podľa kontextu príslušného ustanovenia.
Predmet zákazky 
1.1  Predmetom zákazky je:
1.1.1 [bookmark: _Hlk189484594]dodanie hardvérových zariadení vrátane všetkých súvisiacich komponentov, príslušenstva, inštalačného materiálu (všetok potrebný inštalačný materiál na vykonanie inštalácie a konfigurácie dodaných zariadení ako napájacie káble, optické moduly, úchytky do rackov), firmvéru, operačného systému zariadení a všetkých potrebných licencií nevyhnutných na ich riadne užívanie, vrátane zabezpečenia servisnej podpory výrobcu na dobu 48 mesiacov;
1.1.2 dodanie softvéru na vytvorenie a prevádzku virtuálneho servera a všetky potrebné licencie vrátane servisnej podpory výrobcu na dobu 48 mesiacov od ich riadnej inštalácie a konfigurácie (ďalej ako „zariadenia“ v príslušnom gramatickom tvare);
1.1.3 inštalácia dodaných zariadení a konfiguračné práce k dodaným hardvérovým zariadeniam a softvéru a vytvoriť tak vo vlastnom mene a na vlastnú zodpovednosť funkčné dielo spočívajúce v rozšírení LAN siete;
1.1.4 vypracovanie a dodanie projektovej, prevádzkovej a technickej dokumentácie k vytvorenému dielu;
1.1.5 poskytnutie servisnej podpory uchádzača k dodaným zariadeniam počas 4 rokov.
1.2 Verejný obstarávateľ požaduje, aby všetky dodané hardvérové zariadenia podľa bodu 1.1.1 a ich komponenty boli nové, nerepasované a nepoužívané a boli od jedného výrobcu/jednej značky.
1.3 Verejný obstarávateľ požaduje, aby softvér na vytvorenie a prevádzku virtuálneho servera bol od rovnakého výrobcu ako hardvérové zariadenia.
1.4 Verejný obstarávateľ požaduje, aby uchádzač predložil úplnú technickú dokumentáciu ponúkaných zariadení a ich komponentov (dokumenty postačuje predložiť v elektronickej forme s vyznačením požiadaviek verejného obstarávateľa), z ktorej bude možné posúdiť splnenie všetkých parametrov a technických požiadaviek požadovaných verejným obstarávateľom bode 2. tohto opisu predmetu zákazky. Verejný obstarávateľ akceptuje predloženie technickej dokumentácie v slovenskom, v českom alebo v anglickom jazyku.
V odôvodnených prípadoch, ak nie je dostupný PDF dokument alebo iný elektronický súbor, je možné predložiť odkaz na oficiálnu webovú stránku, kde je uvedená relevantná informácia. Tento odkaz je uchádzač povinný vložiť do textového dokumentu (napríklad vo formáte MS Word), pričom ku každému odkazu musí byť uvedený podrobný popis požadovaných technických a funkčných parametrov.
1.5 Verejný obstarávateľ požaduje, aby uchádzač v ponuke predložil potvrdenie od výrobcu ponúkaných zariadení, že:
a) ponúkané zariadenia pochádzajú od autorizovaného distribútora z oficiálnej distribučnej siete výrobcu na území Európskeho hospodárskeho priestoru a
b) ponúkané zariadenia sú určené pre trh Európskeho hospodárskeho priestoru a budú mať plnú záruku a podporu výrobcu a
c) ponúkané zariadenia nemajú ukončenú životnosť (End of Life) alebo predaj (End of Sale), a že budú pod servisnou podporou výrobcu minimálne po dobu trvania zmluvy.

1. Technická špecifikácia predmetu zákazky	 
Podrobná technická a funkčná špecifikácia požadovaných zariadení (návrh na plnenie požiadaviek na predmet zákazky) je v priloženom súbore:


2. [bookmark: _Toc159490692]Požiadavky na vykonanie inštalačných prác pre dodávané zariadenia
[bookmark: _Hlk29546690]Verejný obstarávateľ požaduje vykonanie inštalácie dodaných zariadení. Pod pojmom inštalácia rozumie verejný obstarávateľ vykonanie inštalačných a  konfiguračných prác. Minimálny požadovaný rozsah je uvedený v tabuľke č. 1. Požadovaný rozsah plnenia určil verejný obstarávateľ na maximálne 600 osobohodín.

Tabuľka č. 1
	[bookmark: _Toc65086319]Poradové číslo
	Popis

	
	1
	Inštalácia, konfigurácia a nasadenie do prevádzkového prostredia NAC riešenia
Vypracovanie dokumentácia AS-IS pre prostredie NBS na primárnej lokalite 
Vypracovanie dokumentácia AS-IS pre prostredie NBS na expozitúrach 
Vypracovanie návrhu riešenia pre implementáciu NAC funkcionality spolupráci s verejným obstarávateľom 
Vypracovanie návrhu LLD pre definovanie prístupových NAC politík 
Vypracovanie dokumentácia TO-BE pre prostredie primárna lokalita a expozitúry 
Vypracovanie technologického migračného plánu LLD Low Level Design pre primárnu lokalitu 
Vypracovanie technologického migračného plánu LLD Low Level Design pre expozitúry 
Vypracovanie Disaster Recovery Plánu pre plynulé a funkčné nasadenie NAC 
Vypracovanie dopadov na prevádzku počas migrácie 
Príprava funkčnej prevádzkovej konfigurácie 
PILOT POC na vybraných lokalitách pre plynulé nasadenie do prevádzky a akceptáciu verejným obstarávateľom 
Akceptačné testovanie 
Vypracovanie rollout nasadenia pre všetky implementované lokality podľa verejného obstarávateľa

	
	2
	Inštalácia, konfigurácia a nasadenie do prevádzkového prostredia prepínačov typ 1 a typ 2
Vypracovanie dokumentácia AS-IS pre prostredie NBS na primárnej lokalite 
Vypracovanie dokumentácia TO-BE v prostredia pre primárnu lokalitu 
Vypracovanie kompletného návrhu LLD topológie 
Vypracovanie technologického migračného plánu LLD Low Level Design pre primárnu lokalitu a záložnú lokalitu 
Inštalácia zariadení do dátových uzlov, konfigurácia, funkčné testovanie, hardening dodávaných zariadení, upgrade na najvyššiu verziu odporúčanú výrobcom, 
Konfigurácia LACP zapojení, SNMP v3, Syslog, integrácia do prevádzkového prostredia STP, vytvorenie LACP, MGMT prístup, pravidelná záloha konfigurácie do existujúceho prevádzkového prostredia, Flowmon, Zabbix, best practice podľa výrobcu 
Plná integrácia do existujúceho managementu verejného obstarávateľa s kontrolovaným prístupom pod správou AD 
PILOT POC navrhnutej konfigurácie doladenie funkčných a prevádzkových potrieb 
Akceptačné funkčné testovanie 
Samotná migrácia do prevádzkovaného prostredia 
Testovanie, LAN konektivita, dostupnosť aplikačných služieb, akceptácia do funkčnej prevádzky 
Odlaďovanie prípadných chýb v konfigurácii na dodávaných zariadeniach 
Návrh segmentácie na úrovni L2, definícia jednotlivých VLAN, vrátane úrovne L3

	
	3
	Inštalácia, konfigurácia a nasadenie do prevádzkového prostredia Firewallov
Vypracovanie dokumentácia AS-IS pre prostredie NBS pre primárnu lokalitu 
Vypracovanie dokumentácia TO-BE prostredia pre primárnu lokalitu 
Vypracovanie návrhu LLD topológie 
Vypracovanie technologického migračného plánu LLD Low Level Design pre primárnu lokalitu 
Inštalácia zariadení do dátových uzlov, konfigurácia, funkčné testovanie, hardening dodávaných zariadení, upgrade na najvyššiu verziu odporúčanú výrobcom, 
Konfigurácia klastrov na dodávaných Firewall zariadení, funkčné klaster zapojenie, SNMP v3, Syslog, vytvorenie LACP, MGMT prístup, pravidelná záloha konfigurácie do existujúceho prevádzkového prostredia, Flowmon, Zabbix, best practices podľa výrobcu 
Plná integrácia do existujúceho managementu verejného obstarávateľa s kontrolovaným prístupom pod správou AD 
Požiadavka na doladenie dynamických smerovacích protokol (BGP alebo OSPF). 
Konfigurácia smerovania prevádzky s využitím statických aj dynamických smerovacích protokolov medzi objektami verejného obstarávateľa vrátene expozitúr (NBS) 
Konfigurácia úprava nastavení Firewall ACL pravidiel, migrácia úprava existujúcich prevádzkových objektov, definovania na základe funkčných blokov, celkov a potrieb prevádzky, hardening 
Pripojenie Firewall manažmentu k prevádzkovanému Autentifikačnému zariadeniu 
PILOT POC navrhnutej konfigurácie doladenie funkčných prevádzkových potrieb 
Migrácia do prevádzkovaného prostredia 
Akceptačné funkčné testovanie 
Testovanie, IP konektivita, dostupnosť aplikačných služieb, akceptácia do funkčnej prevádzky 
Odlaďovanie prípadných chýb konfigurácii na dodávaných zariadeniach 
Aktivácia pokročilých bezpečnostných nástrojov ako sú AV engine, IPS/IDS ochrany atď. 
Nastavenie integrácie so SIEM riešením (LogRhythm) 
Nastavenie mailovej notifikácie, pravidelného reportovania prevádzkových informácií
Migrácia a autorizácia access switchov manažovaných cez fortilink z existujúceho Fortigate 1801F na nové fortigate určené pre access
Migrácia užívateľských vlan (cca 100) z existujúceho Fortigate 1801F na nové fortigate určené pre access a s tým súvisiaca zmena routingu
Konfigurácia netflow z užívateľských vlan interfacov na nových fortigate. 
Migrácia firewallových pravidiel, týkajúcich sa užívateľských vlan
Implementácia NAC pravidiel na užívateľských vlan na portoch switchov
Odkonfigurovanie migrovaných služieb zo starého Fortigate.
Overenie L2 a L3 konektivity migrovaných vlan.


	
	4
	Zaškolenie administrátorov v prevádzkovom prostredí



Po ukončení inštalačných a konfiguračných prác podľa tohto bodu bude vykonané akceptačné testovanie, ktoré vykoná verejný obstarávateľ, v lehote do  desiatich pracovných dní po dokončení inštalačných a konfiguračných prác uchádzačom. Akceptačné testy sú ukončené nahlásením výsledku uchádzačovi a odovzdaním zoznamu nájdených vád. Po odstránení vád uchádzačom verejný obstarávateľ akceptačné testy zopakuje, najviac však jeden krát. V prípade, že budú aj po opakovanom akceptačnom testovaní nájdené vady, bude testovanie vyhodnotené ako neúspešné. 
Verejný obstarávateľ prevezme dielo po úspešnom ukončení akceptačného testovania formou podpisu záverečného akceptačného protokolu. Uchádzač je na základe podpísaného akceptačného protokolu verejným obstarávateľom oprávnený vystaviť faktúru so splatnosťou 30 dní. V prípade, že akceptačné testovanie nebude úspešné, je verejný obstarávateľ oprávnený odstúpiť okamžite od zmluvy, pričom uchádzačovi nevzniká žiadny nárok na úhradu nákladov za dovtedy poskytnuté služby.
3. Požiadavky na projektovú dokumentáciu
Verejný obstarávateľ požaduje od uchádzača vypracovanie a odovzdanie kompletnej projektovej dokumentácie, prevádzkovej dokumentácie AS-IS, TO-BE, HLD, LLD vrátane odporúčaní podľa metodiky PRINCE2.
4. Požiadavky na kľúčových expertov

Kľúčoví experti (osoby určené na plnenie zmluvy)

	odborná prax a  odborná spôsobilosť osoby určenej na plnenie zmluvy – kľúčový expert určený na riadenie projektu

	Identifikácia osoby určenej na plnenie predmetu zmluvy
	<vyplní uchádzač: meno a priezvisko pracovníka>

	· dosiahnuté vysokoškolské vzdelanie 2. stupňa
· minimálne 3 roky odbornej praxe v oblasti riadenia implementácie projektov informačných systémov v rozsahu analýza, návrh riešenia, implementácia a nasadenie riešenia,
· minimálne 1 praktickú skúsenosť s realizáciou projektu, ktorého obsah dodávky bol rovnakého alebo obdobného charakteru, ako je predmet zákazky, v pozícii projektového manažéra,
· platný certifikát na úrovni IPMA level C  alebo PRINCE2-Practitioner alebo PMI-PMP na odbornú spôsobilosť pre riadenie projektov; túto podmienku účasti uchádzač preukáže prostredníctvom kópie platného certifikátu.



	odborná prax a  odborná spôsobilosť osoby určenej na plnenie zmluvy – osoba 1 určená na vykonávanie inštalačných prác

	Identifikácia osoby určenej na plnenie predmetu zmluvy
	<vyplní uchádzač: meno a priezvisko pracovníka>

	má minimálne trojročnú prax a zároveň má osobné praktické skúsenosti  - podieľala/podieľa sa minimálne na dvoch zákazkách týkajúcich sa inštalačných prác za predchádzajúce štyri roky od vyhlásenia verejného obstarávania pre ponúkané sieťové zariadenia, ktoré sú predmetom tejto zmluvy.



	odborná prax a  odborná spôsobilosť osoby určenej na plnenie zmluvy – osoba 2 určená na vykonávanie inštalačných prác

	Identifikácia osoby určenej na plnenie predmetu zmluvy
	<vyplní uchádzač: meno a priezvisko pracovníka>

	má minimálne trojročnú prax a zároveň má osobné praktické skúsenosti  - podieľala/podieľa sa minimálne na dvoch zákazkách týkajúcich sa inštalačných prác za predchádzajúce štyri roky od vyhlásenia verejného obstarávania pre ponúkané sieťové zariadenia, ktoré sú predmetom tejto zmluvy.




Príloha 2 - Cenová špecifikácia predmetu zmluvy
Tabuľka 1 – Celková cena
	Položka
	Predmet plnenia
	Celková cena za položku v eurách bez DPH

	1
	Cena za dodané hardvérové zariadenia vrátane všetkých súvisiacich komponentov, príslušenstva, inštalačného materiálu (všetok potrebný inštalačný materiál na vykonanie inštalácii a konfigurácii dodaných zariadení ako napájacie káble, optické moduly, úchytky do rackov), firmvéru, operačného systému zariadení a všetkých potrebných licencií nevyhnutných na ich riadne užívanie, vrátane zabezpečenia servisnej podpory výrobcu na dobu 48 mesiacov od ich riadnej inštalácie a konfigurácie;
Cena za dodaný softvér na vytvorenie a prevádzku virtuálneho servera a všetkých potrebných licencií vrátane servisnej podpory výrobcu na dobu 48 mesiacov od ich riadnej inštalácie a konfigurácie
	<vyplní uchádzač>

	2
	Cena za vykonanie inštalačných a konfiguračných prác k dodaným hardvérovým zariadeniam vrátane ceny za vypracovanie a dodanie projektovej, prevádzkovej a technickej dokumentácie k dielu
	<vyplní uchádzač>

	Celková cena za predmet plnenia/dielo v eurách bez DPH:
(vypočítaná ako súčet celkových cien za položku 1 a položku 2)
	<vyplní uchádzač>





Príloha 3 – Akceptačné testovanie, skúšobná prevádzka 
Podmienky na prípravu a vykonanie akceptačného testovania
1. Predmetom akceptačného testovania je testovanie vytvoreného a dodaného diela – rozšírenie LAN oddelenie ACCESS a SERVER sietí (ďalej aj ako „dodávaný systém“) podľa požiadaviek, postupov, štandardov, zodpovednosti, oprávnení a úloh dohodnutých v tejto zmluvy.
2. Testovanie dodaného systému sa vykoná v testovacom prostredí objednávateľa alebo v produkčnom prostredí objednávateľa.
3. V prípade bezpečnostného testovania dodaného systému je objednávateľ oprávnený poveriť vykonaním bezpečnostného testovania ním vybranú tretiu stranu.
4. V prípade, bezpečnostného testovania dodávaného systému sa zhotoviteľ zaväzuje poskytnúť objednávateľovi a/alebo ním vybranej tretej strane potrebnú súčinnosť pri plánovaní a realizácii bezpečnostného testovania, vrátane poskytnutia technickej dokumentácie a konfigurácie dodávaného systému a jeho komponentov, ako aj všetkých ďalších informácií potrebných k posúdeniu bezpečnosti dodávaného systému.
5. Zhotoviteľ sa zaväzuje odstrániť všetky identifikované bezpečnostné nedostatky dodávaného diela.
6. Testovanie dodávaného systému bude vyhodnotené podľa kritérií na vyhodnotenie testovania dodávaného systému (ďalej len „kritéria testovania“), ktoré vypracuje objednávateľ ako súčasť dokumentu – Prístup k testovaniu.
7. Ak sa počas akceptačného testovania vyskytne taký počet nedostatkov dodávaného systému, že nebude možné pokračovať v akceptačnom testovaní alebo budú naplnené iné podmienky pre prerušenie akceptačného testovania uvedené v dokumente Prístup k testovaniu, objednávateľ má oprávnenie prerušiť akceptačné testovanie. Ak prerušenie akceptačného testovania spôsobí oneskorenie v plnení termínov dohodnutých v tejto zmluve alebo v rámcovom pláne projektu a dôvod prerušenia spočíva v nedostatkoch dodávaného diela alebo v inom porušení povinností zhotoviteľa, takéto oneskorenie ide na ťarchu zhotoviteľa. Prerušenie akceptačného testovania v takom prípade nemá za následok predĺženie lehôt plnenia zhotoviteľa a nie je dôvodom na vylúčenie alebo obmedzenie zodpovednosti zhotoviteľa za omeškanie, vrátane povinnosti zaplatiť zmluvnú pokutu podľa tejto zmluvy.
8. Ak sa akceptačné testovanie nemôže úspešne ukončiť v dôsledku opakovaného nedostatku dodávaného systému a jeho sprievodnej dokumentácie, ktorú odhalil objednávateľ a písomne ju oznámil zhotoviteľovi bude sa testovanie maximálne ešte raz opakovať.
9. Ak dodávaný systém a jeho sprievodná dokumentácia nesplnili kritéria testovania a/alebo má objednávateľ pripomienky a písomne ich oznámil zhotoviteľovi, čo znamená, že dodávaný systém a jeho sprievodná dokumentácia majú nedostatky, objednávateľ nemá záväzok takýto produkt od zhotoviteľa prijať. Pokiaľ dodávaný systém a jeho sprievodná dokumentácia obsahuje nedostatky, zhotoviteľovi nevzniká nárok požadovať od objednávateľa úhradu za dodávku systému a jeho sprievodnej dokumentácie a za práce a služby vykonané za účelom vyhotovenia dodávaného systému a jeho sprievodnej dokumentácie.
10. Objednávateľ sa zaväzuje v časoch a termínoch určených v pláne projektu a pláne akceptačného testovania:
a) zúčastniť sa prípravy projektu tým, že bude vykonávať pripomienkovanie a akceptovanie riadenej projektovej dokumentácie.
b) zúčastniť sa analýzy a návrhu dodávaného systému a poskytovať podklady pre zhotoviteľa na spresnenie požiadaviek objednávateľa na dodávaný systém v súlade so všeobecne záväznými  právnymi predpismi upravujúcimi styk s utajovanými skutočnosťami a podľa iných dojednaní uvedených v   zmluve. Vykonať pripomienkové konanie a akceptovanie dokumentu „Detailný návrh riešenia“ podľa požiadaviek, postupov, zodpovedností, oprávnení a úloh dohodnutých v zmluve.
c) zúčastniť sa prípravy a vykonať akceptačné testovanie dodávaného systému t. j. vykonať pripomienkovanie a akceptovanie dokumentu „Plán testovania dodávaného systému“ podľa požiadaviek, záväzkov, postupov, zodpovedností, oprávnení a úloh dohodnutých v zmluve, vypracovať dokument „Prístup k testovaniu“. Zúčastniť sa zaškolenia na vykonanie akceptačného testovania dodávaného systému. 
d) zúčastniť sa prípravy na skúšobnú prevádzku systému s tým, že bude vykonávať pripomienkovanie a akceptovanie dokumentu „Plán skúšobnej prevádzky“ podľa požiadaviek, záväzkov, postupov, zodpovedností, oprávnení a úloh dohodnutých v zmluve. S pomocou a podporou zhotoviteľa pripraviť produkčné prostredie a dodávaný systém na vykonanie skúšobnej prevádzky. Zúčastniť sa školenia dodávaného systému pred vykonaním skúšobnej prevádzky. 
e) vykonať a vyhodnotiť skúšobnú prevádzku systému s pomocou a podporou zhotoviteľa. Vykonať regresné testovania opravených komponentov dodávaného systému a vyhodnotiť regresné testovanie s pomocou a podporou zhotoviteľa.
f) konkrétne termíny na vykonanie uvedených záväzkov objednávateľa upravuje rámcový plán projektu a/alebo v etapový plán a/alebo  čiastkový plán.
11. Zmluvné strany sa dohodli, že pre akceptačné testovanie dodávaného systému budú používať klasifikáciu uvedenú v tomto bode. Objednávateľ a zhotoviteľ rozlišujú nasledujúcu klasifikáciu incidentov podľa závažnosti:
	
Zásadný incident
	Do tejto klasifikácie spadajú všetky incidenty spojené s používaním a prevádzkou dodávaného systému a oznámené zhotoviteľovi objednávateľom, u ktorých sa riešením incidentu zistí, že je spôsobený vážnou chybou alebo nedostatkom dodávaného systému a táto chyba alebo nedostatok zabraňuje jeho používaniu v prevádzke nasledovne:
1. komponent IT infraštruktúry dodávaného systému alebo jeho časť je nefunkčná, pričom táto nefunkčnosť má dopad na činnosti vykonávané používateľmi NBS

	Závažný incident
	Do tejto klasifikácie spadajú všetky incidenty spojené s používaním a prevádzkou dodávaného systému a oznámené zhotoviteľovi objednávateľom, u ktorých sa riešením incidentu zistí, že je spôsobený chybou alebo nedostatkom dodávaného systému a táto chyba a/alebo nedostatok obmedzuje jeho používanie v prevádzke nasledovne:
1. komponent IT infraštruktúry dodávaného systému alebo jeho časť je nefunkčná, pričom táto nefunkčnosť nemá dopad na činnosti vykonávané používateľmi NBS

	Nepodstatný incident
	Do tejto klasifikácie spadajú všetky incidenty spojené s používaním a prevádzkou dodávaného systému a oznámené zhotoviteľovi objednávateľom, ktoré nie sú klasifikované ako závažné alebo zásadné incidenty a čiastočne obmedzujú jeho používanie v prevádzke a vyžadujú si:
1. Ostatné chyby/nedostatky
2. Nastavenie parametrov systému zhotoviteľom.
3. Úpravy dodávaného systému v malom rozsahu (do 24 osobohodín) podľa požiadavky objednávateľa.



12.  Zhotoviteľ sa zaväzuje odstrániť nedostatky dodávaného systému zistené počas skúšobnej prevádzky dodávaného systému do ukončenia projektu a počas záručnej doby, pokiaľ v servisnej zmluve nebude dohodnuté inak, a to nasledovne:

	ID
	Činnosti
	Aktivácia služby
	Úroveň služby

	
	
	Spúšťač
	Frekvencia
	Štart
	Dostupnosť služby
	Lehota služby

	1. 
	Riešenie a odstránenie incidentov klasifikovaných. ako: „Zásadný incident“ so zaručeným časom odstránenia incidentu v mieste inštalácie od  vzájomne odsúhlaseného spôsobu nahlásenia tohto incidentu zo strany objednávateľa alebo od jeho detekovania zhotoviteľom
	Nahlásenie/diagnostikovanie incidentu
	-
	-
	v pracovnej dobe
	
do 4 h


	2. 
	Riešenie a odstránenie incidentov klasifikovaných ako: „Závažný incident“ so zaručeným časom odstránenia incidentu v mieste inštalácie od vzájomne odsúhlaseného spôsobu nahlásenia tohto incidentu zo strany objednávateľa alebo od jeho detekovania  zhotoviteľom
	Nahlásenie/diagnostikovanie incidentu
	-
	-
	v pracovnej dobe
	najneskôr do 16:00 hod. nasledujúceho pracovného dňa


 
13. Pri odstraňovaní nedostatkov je Lehota služby záväzná aj v prípade, ak by pri jednotlivých činnostiach požadovaných objednávateľom počas Dostupnosti služby malo ich dodržanie prekročiť hornú hranicu stanovenej pracovnej doby.
14. Za pracovnú dobu sa pre účely odstraňovania incidentov počas skúšobnej prevádzky dodávaného systému a počas plynutia záručnej doby, rozumie časové obdobie medzi 7.00 – 23.00 hod. v pracovných dňoch platobného systému TARGET2, ktorými sú všetky dni okrem soboty, nedele, Nového roku, Veľkého piatku a Veľkonočného pondelka (podľa kalendára platného v sídle ECB), 1. mája, prvého sviatku vianočného a druhého sviatku vianočného. 
15. Lehoty na reakciu, začatie riešenia, odstránenie incidentu, poskytnutie náhradného riešenia a eskaláciu podľa tejto prílohy sa použijú aj na vady predmetu plnenia nahlásené počas záručnej doby, ak sa tieto vady prejavujú ako incident, porucha, výpadok, zníženie dostupnosti, obmedzenie funkčnosti, bezpečnostný problém alebo iný prevádzkový problém. Tým nie je dotknutá povinnosť zhotoviteľa odstrániť záručné vady bezodplatne.




Príloha 4 – Slovník pojmov
	Pojem (y) / Výraz / Skratka
	Vysvetlenie Pojmu / Výrazu / Skratky

	Akceptačné testovanie
	Postup overenia, či dielo alebo jeho časť spĺňa požiadavky zmluvy a jej príloh, najmä funkčné, technické, prevádzkové, bezpečnostné a dokumentačné požiadavky. Výsledok akceptačného testovania je podkladom na podpis záverečného akceptačného protokolu alebo na oznámenie vád a nedostatkov.

	Aktualizácia
	Zmena, oprava, zdokonalenie, bezpečnostná záplata alebo novšia verzia softvéru, firmvéru, operačného systému zariadenia alebo inej súčasti predmetu plnenia poskytovaná výrobcom, zhotoviteľom alebo treťou osobou v súlade s licenčnými, servisnými alebo používateľskými podmienkami.

	Dielo / predmet plnenia
	Všetky dodávky, práce, služby a súvisiace plnenia, ktoré je zhotoviteľ povinný poskytnúť objednávateľovi podľa zmluvy, najmä dodanie hardvérových zariadení, súvisiacich komponentov, firmvéru, operačného systému zariadení, štandardného softvéru, licencií, zabezpečenie servisnej podpory výrobcu, inštalácia, konfigurácia a dodanie projektovej, technickej a prevádzkovej dokumentácie.

	Dodať / odovzdať
	Splniť príslušnú povinnosť zhotoviteľa podľa zmluvy tak, aby objednávateľ mohol predmet plnenia alebo jeho časť riadne prevziať, používať, prevádzkovať, spravovať, udržiavať a podporovať. Dodanie alebo odovzdanie sa potvrdzuje príslušným protokolom, ak to zmluva vyžaduje.

	Dokumentácia
	Projektová, technická, prevádzková, konfiguračná, administrátorská, bezpečnostná alebo iná dokumentácia, ktorú je zhotoviteľ povinný vypracovať alebo odovzdať podľa zmluvy a jej príloh, vrátane dokumentácie skutočného vyhotovenia, schém zapojenia, zoznamov zariadení, konfigurácií a postupov potrebných na prevádzku, správu, údržbu, obnovu a podporu diela.

	Dostupnosť služby
	Čas alebo časový rozsah, v ktorom má byť služba podpory zhotoviteľa alebo výrobcu dostupná objednávateľovi, ak je takáto služba upravená v zmluve, servisnej zmluve, SLA alebo príslušných licenčných či servisných podmienkach.

	Export konfigurácie
	Výstup z konfigurácie zariadenia, softvéru, firmvéru alebo inej súčasti predmetu plnenia v čitateľnej a použiteľnej podobe, umožňujúci obnovu, kontrolu, audit, prenos alebo ďalšiu správu konfigurácie.

	Firmvér
	Programové vybavenie zabudované v hardvérovom zariadení alebo jeho komponente, ktoré zabezpečuje alebo ovplyvňuje jeho funkčnosť, bezpečnosť, správu, komunikáciu alebo interoperabilitu s inými súčasťami predmetu plnenia.

	HW
	Hardvérový produkt, zariadenie, komponent alebo príslušenstvo dodávané podľa zmluvy, najmä sieťové zariadenie, serverové alebo iné technické zariadenie. Súčasťou HW môže byť firmvér, operačný systém zariadenia, vstavaný softvér alebo softvér tretej osoby.

	Incident
	Udalosť, ktorá spôsobila alebo môže spôsobiť výpadok, narušenie, zníženie funkcionality, výkonu, bezpečnosti, dostupnosti alebo riadnej prevádzky diela, modernizovanej LAN siete, dodaných zariadení, softvéru, firmvéru alebo súvisiacich služieb.

	Inštalácia
	Fyzické alebo logické osadenie, zapojenie, nasadenie, sprevádzkovanie alebo uvedenie dodaných zariadení, komponentov, softvéru, firmvéru, licencií alebo iných súčastí predmetu plnenia do prostredia objednávateľa v súlade so zmluvou a jej prílohami.

	Konfigurácia
	Nastavenie, parametrizácia alebo technický opis nastavení hardvérových zariadení, softvéru, firmvéru, operačných systémov zariadení, virtuálneho servera alebo iných súčastí predmetu plnenia potrebných na ich riadnu prevádzku, správu, údržbu, bezpečnosť, obnovu a podporu.

	Konfiguračné podklady
	Podklady, exporty, súbory, zoznamy nastavení, schémy, postupy, zálohy konfigurácií alebo iné informácie potrebné na riadnu prevádzku, správu, údržbu, bezpečnosť, obnovu alebo ďalší rozvoj predmetu plnenia.

	Kľúčový expert
	Osoba zhotoviteľa alebo jeho subdodávateľa určená na plnenie zmluvy, ktorá spĺňa požiadavky na odbornú spôsobilosť, skúsenosti, certifikáciu alebo inú kvalifikáciu podľa zmluvy, jej príloh alebo súťažných podkladov.

	Lehota služby
	Časové obdobie, počas ktorého je zhotoviteľ povinný začať riešenie, vyriešiť alebo dokončiť príslušnú službu, incident, vadu, požiadavku alebo inú činnosť, ak je takáto lehota upravená v zmluve, servisnej zmluve, SLA alebo príslušnej prílohe.

	Licencia
	Oprávnenie objednávateľa používať softvér, firmvér, operačný systém zariadenia, dokumentáciu alebo inú súčasť predmetu plnenia v rozsahu potrebnom na riadne užívanie, prevádzku, správu, údržbu a podporu predmetu plnenia podľa zmluvy, licenčných podmienok výrobcu alebo podmienok príslušnej tretej osoby.

	Nedostatok
	Nesplnenie alebo čiastočné splnenie požiadavky, skúšobnej podmienky, vlastnosti, parametra alebo výstupu overovaného počas akceptačného testovania alebo skúšobnej prevádzky, ktoré môže brániť úspešnému ukončeniu akceptácie alebo riadnemu užívaniu diela.

	Objednávateľ
	Zmluvná strana, v prospech ktorej zhotoviteľ dodáva, vykonáva alebo zabezpečuje predmet plnenia podľa zmluvy.

	Operačný systém zariadenia
	Softvér alebo programové vybavenie dodané ako súčasť hardvérového zariadenia alebo potrebné na jeho riadnu prevádzku, správu, bezpečnosť, aktualizáciu alebo podporu.

	Osobohodina 
	znamená jednotku rozsahu práce zodpovedajúcu jednej hodine práce jednej osoby poskytovateľa vykonanej pri poskytovaní služieb podľa tejto zmluvy. Ak sa na poskytovaní služby podieľa viac osôb poskytovateľa, počet osobohodín sa určí ako súčet skutočne a preukázateľne odpracovaného času všetkých týchto osôb. Do počtu osobohodín sa započítava len čas vopred schválený objednávateľom alebo čas vykonaný na základe objednávky, požiadavky alebo pokynu objednávateľa v súlade s touto Zmluvou.

	Pracovná doba
	Časové obdobie v pracovných dňoch od 8.00 h do 16.00 h, ak zmluva, jej príloha, servisná zmluva alebo SLA pre konkrétnu povinnosť neustanovuje iný časový rozsah.

	Predmet zmluvy
	Predmet plnenia podľa zmluvy vrátane všetkých dodávok, prác, služieb, licencií, dokumentácie, podpory výrobcu, konfigurácií a ďalších súvisiacich plnení, ktoré je zhotoviteľ povinný poskytnúť objednávateľovi.

	Prístupové údaje
	Údaje, heslá, certifikáty, účty, tokeny, kľúče, prihlasovacie údaje alebo iné údaje potrebné na riadnu prevádzku, správu, údržbu, podporu alebo obnovu predmetu plnenia, ak majú byť podľa zmluvy odovzdané objednávateľovi.

	Proprietárny softvér
	Štandardný softvér výrobcu, zhotoviteľa alebo tretej osoby, ktorý je poskytovaný na základe licenčných, servisných alebo používateľských podmienok výrobcu, zhotoviteľa alebo príslušnej tretej osoby a ktorý nebol vytvorený osobitne pre objednávateľa.

	Servisná podpora výrobcu
	Podpora poskytovaná alebo zabezpečená výrobcom, distribútorom alebo osobou oprávnenou výrobcom k dodaným zariadeniam, softvéru, firmvéru, licenciám alebo iným súčastiam predmetu plnenia v rozsahu a na dobu podľa zmluvy, príloh alebo podmienok výrobcu.

	Sieťové zariadenia
	Najmä sieťové prepínače, smerovače, moduly, rozširujúce karty, transceivery, riadiace alebo manažmentové prvky a iné zariadenia alebo komponenty určené na prevádzku, správu, rozšírenie alebo modernizáciu LAN siete objednávateľa.

	Skúšobná prevádzka
	Časovo vymedzené obdobie po inštalácii a konfigurácii diela alebo jeho časti, počas ktorého sa overuje funkčnosť, stabilita, bezpečnosť, výkon, dostupnosť a použiteľnosť diela v prostredí objednávateľa, ak je skúšobná prevádzka upravená v zmluve alebo jej prílohách.

	SLA
	Dohoda alebo zmluvne určená úroveň poskytovaných služieb, ktorá definuje najmä rozsah, dostupnosť, lehoty, kategórie incidentov, spôsob nahlasovania, reakčné časy, lehoty riešenia a iné parametre poskytovania služieb.

	Softvér / SW
	Štandardný softvérový produkt alebo softvérové riešenie dodané alebo zabezpečené zhotoviteľom podľa zmluvy, najmä softvér potrebný na vytvorenie a prevádzku virtuálneho servera alebo softvér potrebný na riadne užívanie, prevádzku, správu, údržbu a podporu predmetu plnenia. Predmetom zmluvy nie je vytvorenie zákazkového softvéru (softvéru na mieru), ak zmluva výslovne neustanovuje inak.

	Softvér tretej osoby / SW 3. strany
	Softvér, ktorý nebol vytvorený osobitne pre objednávateľa a ktorý je poskytovaný výrobcom alebo inou treťou osobou na základe jej licenčných, servisných alebo používateľských podmienok.

	Testovacie prostredie
	Prostredie objednávateľa alebo zhotoviteľa určené na overenie funkčnosti, konfigurácie, kompatibility, bezpečnosti alebo použiteľnosti diela alebo jeho časti pred jeho odovzdaním, ak je takéto prostredie upravené v zmluve alebo jej prílohách.

	Vada
	Vadou sa na účely tejto zmluvy rozumie akýkoľvek rozpor diela, predmetu plnenia alebo ich časti so zmluvou, jej prílohami, požiadavkami objednávateľa, dohodnutými vlastnosťami, technickou špecifikáciou, účelom použitia alebo právnymi požiadavkami, najmä funkčná, technická, prevádzková, bezpečnostná, licenčná, dokumentačná alebo právna chyba, bez ohľadu na to, či spôsobuje nefunkčnosť alebo obmedzenie prevádzky diela (LAN siete) ako celku.

	Virtualizačný softvér
	Štandardný softvér potrebný na vytvorenie, správu alebo prevádzku virtuálneho servera alebo virtualizovaného prostredia, dodaný alebo zabezpečený zhotoviteľom podľa zmluvy vrátane príslušných licencií a podpory výrobcu.





Príloha 5 – Zoznam zhotoviteľových subdodávateľov

V súlade s ustanovením § 41 ods. 3 zákona o verejnom obstarávaní verejný obstarávateľ požaduje od úspešného uchádzača (dodávateľa), aby najneskôr v čase uzavretia tejto zmluvy uviedol:
1. údaje o všetkých známych subdodávateľoch v rozsahu obchodné meno, sídlo, IČO, zápis do príslušného obchodného registra
1. údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

Úspešný uchádzač môže do tabuľky doplniť potrebný počet riadkov.
V prípade, ak úspešný uchádzač nebude mať subdodávateľov uvedie túto skutočnosť v tejto prílohe.

	Subdodávateľ
	Údaje o osobe oprávnenej konať za subdodávateľa

	1.
	<vyplní uchádzač>
	<vyplní uchádzač>




Sensitivity Label: General

2

Návrh na plnenie požiadaviek na predmet zákazky.xlsx
Firewall

		Firewall

		Návrh na plnenie požiadaviek na predmet zákazky; v stĺpci Požadovaná hodnota uchádzač pravdivo uvedie: vyhlásením áno, že ním navrhované riešenie spĺňa príslušnú požiadavku verejného obstarávateľa (objednávateľa). V stĺpci Návrh na plnenie uchádzač uvedie odkaz na v ponuke priloženú technickú dokumentáciu (manuál, technická špecifikácia produktu a pod.) s uvedením strany, kde je možné požadovanú črtu/vlastnosť navrhovaného riešenia overiť.

		Poradové číslo		Požadované minimálne technické a funkčné parametre		Požadovaná hodnota		Návrh na plnenie

		1		Next Generation Firewall (NGFW).		áno		<vyplní uchádzač>

		2		Priepustnosť Firewall pre IPv4 minimálne 160/160/150 Gbps (merané na UDP paketoch s veľkosťou 1518 B/512 B/64 B).		áno		<vyplní uchádzač>

		3		Priepustnosť Firewall pre IPv6 minimálne 160 Gbps (merané na UDP paketoch s veľkosťou 1518 B).		áno		<vyplní uchádzač>

		4		Firewall Throughput (packet per secound – počet spracovaných paketov za 1 sekundu) minimálne 220 Mpps.		áno		<vyplní uchádzač>

		5		Počet súčasných TCP spojení firewallu – Concurrent Sessions (TCP) minimálne 15 Milion.		áno		<vyplní uchádzač>

		6		Počet nových TCP spojení za sekundu minimálne 700 000.		áno		<vyplní uchádzač>

		7		Firewall policies minimálne 50 000.		áno		<vyplní uchádzač>

		8		Priepustnosť  funkcie Application Control vrátane logovania  (merané s HTTP 64K response) minimálne 70 Gbps.		áno		<vyplní uchádzač>

		9		Priepustnosť funkcie IPS vrátane logovania minimálne 40 Gbps.		áno		<vyplní uchádzač>

		10		Priepustnosť  SSL dešifrovania/SSL inšpekcie minimálne 15 Gbps  (HTTPS prevádzka, merané v kombinácii s IPS kontrolou).		áno		<vyplní uchádzač>

		11		Počet rozpoznávaných hrozieb (signatúr) definovaných výrobcom minimálne 18 000.		áno		<vyplní uchádzač>

		12		Podpora správy minimálne (Total / Tunnel) 2000/1000 wifi AP.		áno		<vyplní uchádzač>

		13		Podpora správy minimálne 180 FortiSwitch zariadení.		áno		<vyplní uchádzač>

		14		Funkcia detekcie aplikácií na L7 (Application Control).		áno		<vyplní uchádzač>

		15		Podpora SSL VPN.		áno		<vyplní uchádzač>

		16		Podpora TLS verzie 1.3		áno		<vyplní uchádzač>

		17		Podpora minimálne 50 izolovaných virtuálnych kontextov (virtualizácia FW na danom HW). Každý virtuálny kontext musí byť plnohodnotné riešenie vrátane oddeleného managementu účtov, objektov, politík, smerovania a pod. Ak je pre túto funkcionalitu potrebná licencia, súčasťou  ponuky  musí byť pokryté minimálne 10 kontextov.		áno		<vyplní uchádzač>

		18		Podpora minimálne 1024 VLAN.		áno		<vyplní uchádzač>

		19		Rozhrania na  firewalle využiteľné pre spracovanie komunikácie minimálne  4 x 25 GE SFP28/10 GE SFP+ port.		áno		<vyplní uchádzač>

		20		Rozhrania na  firewalle využiteľné pre spracovanie komunikácie minimálne 14 x GE RJ45 port.		áno		<vyplní uchádzač>

		21		Rozhrania na  firewalle využiteľné pre spracovanie komunikácie minimálne 6 x GE SFP port.		áno		<vyplní uchádzač>

		22		Rozhrania na firewalle využiteľné na clustrovanie okrem komunikačných rozhraní minimálne 1 x GE.		áno		<vyplní uchádzač>

		23		Rozhrania na firewalle využiteľné pre management minimálne 1 x Console port (CLI).		áno		<vyplní uchádzač>

		24		Rozhrania na firewalle využiteľné pre management minimálne 1 x GE RJ45 Management port.		áno		<vyplní uchádzač>

		25		Minimálne 1 x USB Management port.		áno		<vyplní uchádzač>

		26		Podpora centrálnej správy dodávaných firewallov prostredníctvom existujúceho management nástroju obstarávateľa a to: FortiManager-VM64 (všetky potrebné rozširujúce licencie súčasťou dodávky). Dodané zariadenia musia byť plne integrovateľné a spravované v uvedenom centrálnych management nástroji.		áno		<vyplní uchádzač>

		27		Požiadavky na napájanie minimálne 2x AC zdroj 100-250VAC, 50/60 Hz, zdroje vymeniteľné za chodu (HOT-SWAP).		áno		<vyplní uchádzač>

		28		Interné úložisko pre logy a konfigurácie minimálne 2 x 400 GB SSD.		áno		<vyplní uchádzač>

		29		Prevedenie  HW appliance do racku s veľkosťou maximálne 2RU; Kompletné príslušenstvo (montážne prvky) pre montáž do RACKu.		áno		<vyplní uchádzač>

		30		Požiadavky na vysokú dostupnosť  -  HA minimálne v režime Active / Active , Active / Passive, georedundantné clustrovanie min. dvoch clustrov ( potrebné licencie súčasťou dodávky).		áno		<vyplní uchádzač>

		31		Podpora režimu vysokej dostupnosti (režim L2 cluster s využitím virtuálnych MAC adries; celý cluster sa prezentuje z pohľadu L3 ako jedno zariadenie) v režime active-active (A/A) a active-passive (A/P). Požadované zapojenie vysokej dostupnosti v režime dvoch georedundantných clustrov (dve lokality a v každej lokalite jeden cluster teda 2 fyzické boxy) Ak funkcie klastrovania vyžadujú licenciu, tak táto musí byť súčasťou dodávky.		áno		<vyplní uchádzač>

		32		Podpora statických ale aj dynamických smerovacích protokolov minimálne BGP, OSPF ( potrebné licencie súčasťou dodávky).		áno		<vyplní uchádzač>

		33		Podpora integrácie na MS Active directory pre potreby riadenia prístupov ACL na základe identít AD (napr. Username, computer, …) potrebné licencie a komponenty súčasťou dodávky.		áno		<vyplní uchádzač>

		34		Podpora funkcie transparentného overovania používateľov pomocou domény (MS Active Directory) vrátane podpory autentifikácie používateľov na terminálovom serveri ( potrebné licencie súčasťou dodávky).		áno		<vyplní uchádzač>

		35		Pre populárne cloud aplikácie (minimálne Facebook, Dropbox, Evernote, Flickr, Google Apps, iCloud, LinkedIn) sa požadujú pokročilé funkcie typu blokovanie upload/download súborov, blokovanie hier v rámci aplikácie, blokovanie login, atď. (relevantné k danej aplikácii). Aplikácie je možné: povoliť, monitorovať, blokovať, obmedziť šírku pásma pre danú aplikáciu.		áno		<vyplní uchádzač>

		36		Podpora použitia Application control aj formou profilov priradených k pravidlám.		áno		<vyplní uchádzač>

		37		Požiadavky na funkčnosť - podpora použitia Application control aj formou profilov priradených k pravidlám.		áno		<vyplní uchádzač>

		38		Požiadavky na funkčnosť - Funkcie detekcie a zamedzenia narušení (IPS/IDS), funkcia IPS sa konfiguruje v rámci IPS profilov, ktoré sú následne priradené konkrétnym FW pravidlám.		áno		<vyplní uchádzač>

		39		Požiadavky na funkčnosť - možnosť tvorby vlastných signatúr pre aplikačnú kontrolu a IPS.		áno		<vyplní uchádzač>

		40		Požiadavky na funkčnosť - Funkcie antivírovej kontroly, Ochrana pred škodlivým kódom, vrátane ochrany pred polymorfným kódom. Ak funkcie vyžadujú licenciu, tak táto musí byť súčasťou dodávky.		áno		<vyplní uchádzač>

		41		Požiadavky na funkčnosť - Podpora služby výrobcu umožňujúca detekovať malware, ktorý bol objavený v dobe od poslednej aktualizácie AV signatúrovej databázy pomocou globálnej a rýchle sa aktualizujúcej databázy hash-ov.		áno		<vyplní uchádzač>

		42		Požiadavky na funkčnosť -  Podpora funkcie odstránenia aktívneho obsahu z dokumentov kancelárskych aplikácií – AV engine na firewalle v reálnom čase odstráni aktívny obsah z dokumentu pričom tento zostáva v pôvodnom formáte, ale sú z neho odstránené všetky aktívne prvky.		áno		<vyplní uchádzač>

		43		Požiadavky na funkčnosť -  Funkcia DNS filtra, Možnosť blokovať DNS dotazy na základe príslušnosti k URL kategórii,… ( potrebné licencie súčasťou dodávky).		áno		<vyplní uchádzač>

		44		Požiadavky na funkčnosť - Možnosť definovať vlastný tzv. blacklist domén, Možnosť presmerovať komunikáciu so zakázanými doménami na vlastný portál/URL.		áno		<vyplní uchádzač>

		45		Požiadavky na funkčnosť - Podpora funkcie explicit proxy s možnosťou aktivovania požadovaných ochranných profilov (AV, IPS, AppCtrl, DLP, Web Filtering) a podpora transparentného overovania používateľov voči MS AD protokolom Kerberos.		áno		<vyplní uchádzač>

		46		Požiadavky na funkčnosť - FW cluster je možné plnohodnotne spravovať pomocou lokálneho GUI a CLI, bez nutnosti inštalovať klienta na koncovú (management) stanicu.		áno		<vyplní uchádzač>

		47		Požiadavky na funkčnosť - Jedno manažment rozhranie pre celý cluster, akákoľvek zmena je medzi jednotlivými uzlami klastra synchronizovaná automaticky  bez nutnosti samostatnej inštalácie politík.		áno		<vyplní uchádzač>

		48		Požiadavky na funkčnosť -  Podpora SNMP vrátane SNMP MIB súboru dodávaného výrobcom, možnosť začlenenia do existujúceho systému dohľadu siete. Požadovaná verzia minimálne SNMPv3.		áno		<vyplní uchádzač>

		49		Požiadavky na funkčnosť - Možnosť automatizácie na základe udalostí ktoré je Firewall schopný zaznamenať.		áno		<vyplní uchádzač>

		50		Požiadavky na funkčnosť - Možnosť kombinovať akcie pre automatizačné pravidlá minimálne v rozsahu webhook s definovateľnými parametrami, CLI script, Email, MS-TEAMS notifikácia, Slack notifikácia, Karanténa na základe IP, MAC adresy.		áno		<vyplní uchádzač>

		51		Požiadavky na funkčnosť - Možnosť použitia dynamických vstupných parametrov v rámci automatizačných pravidiel minimálne schopnost parsovat vstupy z logov a z predchádzajúcich vykonaných akcií.		áno		<vyplní uchádzač>

		52		Podpora otvoreného API pre ďalšie možnosti integrácie		áno		<vyplní uchádzač>

		53		Požiadavky na rozsah prevádzkových teplôt (0 - 40)°C		áno		<vyplní uchádzač>

		54		V prípade že pre požadované funkcionality v tejto tabuľke sú potrebné licencie budú tieto licencie súčasťou cenovej ponuky,  dodávky a inštalácie v trvaní 4 roky.		áno		<vyplní uchádzač>



		Položka		Predmet obstarania		Požadovaný počet kusov

		1		Firewall		8

				<uchádzač uvedie výrobcu/značku, typové označenie navrhovaného firewallu>

		2		Podpora výrobcu na 4 roky pre navrhovaný firewall		8





Prepínač typ 1

		Sieťový prepínač typ 1

		Návrh na plnenie požiadaviek na predmet zákazky; v stĺpci Požadovaná hodnota uchádzač pravdivo uvedie: vyhlásením áno, že ním navrhované riešenie spĺňa príslušnú požiadavku verejného obstarávateľa (objednávateľa). V stĺpci Návrh na plnenie uchádzač uvedie odkaz na v ponuke priloženú technickú dokumentáciu (manuál, technická špecifikácia produktu a pod.) s uvedením strany, kde je možné požadovanú črtu/vlastnosť navrhovaného riešenia overiť.

		Poradové číslo		Požadované minimálne technické a funkčné parametre		Požadovaná hodnota		Návrh na plnenie

		1		1GE/10GE SFP/SFP+ minimálne 24x		áno		<vyplní uchádzač>

		2		40G/100GE QSFP+/QSFP28 minimálne 2x		áno		<vyplní uchádzač>

		3		ACL minimalne 3000		áno		<vyplní uchádzač>

		4		Dedikovaný MNG port minimálne 1x RJ45		áno		<vyplní uchádzač>

		5		Console port (CLI)  min 1x RJ45		áno		<vyplní uchádzač>

		6		Minimálna prepínacia kapacita (Duplex) 880 Gbps		áno		<vyplní uchádzač>

		7		Minimálne spracovanie počtu paketov za sekundu 1300 Mpps		áno		<vyplní uchádzač>

		8		Podpora Link Aggregation Group 		áno		<vyplní uchádzač>

		9		MAC addresses Storage  minimálne 64 000		áno		<vyplní uchádzač>

		10		VLANs  minimálne 4 000		áno		<vyplní uchádzač>

		11		Smer prúdenia a odvod vzduchu zo strany do zadu (side-to-back) alebo spredu dozadu.		áno		<vyplní uchádzač>

		12		Prevedenie Rack mount 1U, kompletné príslušenstvo pre montáž do racku mysí byť súčasťou dodávky.		áno		<vyplní uchádzač>

		13		Podpora min. nasledovných funkcionalít: Jumbo Frame,  DHCP Relay, DHCP snooping, RBAC, QoS 802.1p, 802.3ad Link Aggregation, 802.1q VLAN tagging, 802.1q VLAN tagging.		áno		<vyplní uchádzač>

		14		Podpora minimálne: STP, RSTP, MSTP vrýtane rozšírenia BPDU guard, Root guard, Loop guard, Zrkadlenie sieťových rozhraní, Podpora SNMP a syslog, Port Mirroring.		áno		<vyplní uchádzač>

		15		Podpora min.: IEEE 802.1ab LLDP-MED, IEEE 802.1X Authentication Port-based, IEEE 802.1X Authentication MAC-based, IEEE 802.1X Guest and Fallback VLAN, IEEE 802.1X MAC Access Bypass (MAB), IEEE 802.1X Dynamic VLAN Assignment, IEEE 802.1X open auth, IEEE 802.1X EAP pass-through, IEEE 802.1ab Link Layer Discovery Protocol (LLDP), IEEE 802.1ab LLDP-MED, IEEE 802.1ae MAC Security (MAC Sec), IEEE 802.1p Based Priority Queuing.		áno		<vyplní uchádzač>

		16		Podpora min.: Radius CoA (Change of Authority), Radius Accounting, MAC-IP Binding, sFlow, Flow Export - NetFlow v9 and IPFIX, ACL.		áno		<vyplní uchádzač>

		17		Podpora min.: DHCP-Snooping, Dynamic ARP Inspection, IP source guard, Sticky MAC and MAC Limit, Per-port and per-VLAN MAC learning limit, Assign VLANs via Radius attributes (RFC 4675), DHCP Relay Agent Information Option, CoS based (Ethernet) a CoS tag (802.1Q frames frames).		áno		<vyplní uchádzač>

		18		Podpora min.: IP TOS/DSCP Based Priority Queuing, Explicit Congestion Notification, Egress priority tagging, DSCP-based a IP precedence CoS , SSH a HTTPS management.		áno		<vyplní uchádzač>

		19		QoS klasifikácia a markovanie na základe ACL (IP) - src/dst IP adresa, src/dst port, protocol.		áno		<vyplní uchádzač>

		20		Podpora REST API pre konfiguráciu a monitorovanie prvkov.		áno		<vyplní uchádzač>

		21		Podpora spájania zariadení do logického celku.		áno		<vyplní uchádzač>

		22		Security extended from NGFW.		áno		<vyplní uchádzač>

		23		Redundantné napájacie zdroje AC.		áno		<vyplní uchádzač>

		24		Prepínače musia byť plne integrovateľné s existujúcou firewall platformou (FG-1801F) ako na funkčnej, tak na riadiacej úrovni. 		áno		<vyplní uchádzač>

		25		Jednotné riadiace (management) rozhranie, z ktorého je možné konfigurovať a riadiť ako prepínače tak aj firewall platformu.		áno		<vyplní uchádzač>

		26		Vizualizácia logickej a fyzickej topológie celej infraštruktúry až do úrovne koncovej stanice/používatela (firewally, prepínače, Wireless Prístupové body, koncové stanice/užívatelia).		áno		<vyplní uchádzač>

		27		Koncové zariadenia musia byť v jednotnom správcovskom (management) rozhraní graficky zobrazené s minimálne nasledujúcimi informáciami: názov zariadenia, typ a verzia OS, MAC adresy sieťových rozhraní, IP adresy, dátum posledného pripojenia do siete, počet otvorených spojení, množstvo prenesených dát, počet prenesených paketov, aktuálne využitá šírka pásma, užívateľské meno a detekované zraniteľnosti pracovnej stanice.		áno		<vyplní uchádzač>

		28		Možnosť vyhľadávania konkrétnych zariadení alebo používatelov na základe minimálne nasledujúcich parametrov: IP adresa, MAC adresa, užívatelské meno.		áno		<vyplní uchádzač>

		29		Vyhľadané zariadenie musí byť znázornené v rámci vizualizácie sieťovej topológie vrátane všetkých vyššie uvedených informácií.		áno		<vyplní uchádzač>

		30		Možnosť manuálneho alebo automatického vloženia zariadení do karantény (samostatná VLAN/izolácia v rámci VLAN) na základe bezpečnostného incidentu detekovaného na firewall platforme.		áno		<vyplní uchádzač>

		31		Vizualizácia množstva prenesených dát na jednotlivých portoch (access aj uplink porty). Možnosť konfigurácie časového intervalu tohto zobrazenia.		áno		<vyplní uchádzač>

		32		Integrované natívne riešenie na kontrolu prístupu do siete (NAC funkcionalita) s možnosťou definície pravidiel minimálne pre automatické priraďovanie VLAN, QoS a 802.1X profilov jednotlivým portom na základe MAC adresy, typu zariadenia, operačného systému alebo identity používateľa.		áno		<vyplní uchádzač>

		33		Zariadenia musia podporovať funkcionality Zero trust Network Access (ZTNA) prístup a musia byť kompatibilné s existujúcim centrálnym ZTNA riešením od spolocnosti Fortinet.		áno		<vyplní uchádzač>

		34		Podpora kontroly prístupu do siete na základe bezpečnostných TAG-ov vydávaných existujúcim centrálnym ZTNA riešením pre každého používateľa.		áno		<vyplní uchádzač>

		35		Možnosť hromadnej aktualizácie (upgrade) firmware-u prepínačov z centrálnej konzoly.		áno		<vyplní uchádzač>

		36		Možnosť konfigurácie a následnej správy dodaných zariadení prostredníctvom existujúceho manažmentového nástroja.		áno		<vyplní uchádzač>

		37		V prípade že pre požadované funkcionality v tejto tabuľke sú potrebné licencie budú tieto licencie súčasťou cenovej ponuky,  dodavky a implementacie na obdobie 4 roky.		áno		<vyplní uchádzač>

		Položka		Predmet obstarania		Požadovaný počet kusov

		3		Sieťový prepínač typ 1		8

				<uchádzač uvedie výrobcu/značku, typové označenie navrhovaného sieťového prepínača typ 1>

		4		Podpora výrobcu na 4 roky pre navrhovaný sieťový prepínač typ 1		8





Prepínač typ 2

		Sieťový prepínač typ 2

		Návrh na plnenie požiadaviek na predmet zákazky; v stĺpci Požadovaná hodnota uchádzač pravdivo uvedie: vyhlásením áno, že ním navrhované riešenie spĺňa príslušnú požiadavku verejného obstarávateľa (objednávateľa). V stĺpci Návrh na plnenie uchádzač uvedie odkaz na v ponuke priloženú technickú dokumentáciu (manuál, technická špecifikácia produktu a pod.) s uvedením strany, kde je možné požadovanú črtu/vlastnosť navrhovaného riešenia overiť.

		Poradové číslo		Požadované minimálne technické a funkčné parametre		Požadovaná hodnota		Návrh na plnenie

		1		1GE RJ45  minimálne 8x		áno		<vyplní uchádzač>

		2		1GE SFP  minimálne 2x		áno		<vyplní uchádzač>

		3		Power over Ethernet (PoE) Ports minimálne 8x (802.3af/at)		áno		<vyplní uchádzač>

		4		ACL minimálne 600		áno		<vyplní uchádzač>

		5		Console port (CLI) minimálne 1x RJ45		áno		<vyplní uchádzač>

		6		Minimálna prepínacia kapacita (Duplex) 20 Gbps		áno		<vyplní uchádzač>

		7		Minimálne spracovanie počtu paketov za sekundu 30 Mpps		áno		<vyplní uchádzač>

		8		PoE power budget minimálne 130 W		áno		<vyplní uchádzač>

		9		MAC addresses Storage  minimálne 8 000		áno		<vyplní uchádzač>

		10		VLANs  minimálne 4 000		áno		<vyplní uchádzač>

		11		Prevedenie Fanless.		áno		<vyplní uchádzač>

		12		Podpora REST API pre konfiguráciu a monitorovanie prvkov.		áno		<vyplní uchádzač>

		13		Security extended from NGFW.		áno		<vyplní uchádzač>

		14		Prepínače musia byť plne integrovateľné s existujúcou firewall platformou (FG-1801F) ako na funkčnej, tak na riadiacej úrovni.		áno		<vyplní uchádzač>

		15		Jednotné riadiace (management) rozhranie, z ktorého je možné konfigurovať a riadiť ako prepínače tak aj firewall platformu.		áno		<vyplní uchádzač>

		16		Vizualizácia logickej a fyzickej topológie celej infraštruktúry až do úrovne koncovej stanice/používatela (firewally, prepínače, Wireless Prístupové body, koncové stanice/užívatelia).		áno		<vyplní uchádzač>

		17		Koncové zariadenia musia byť v jednotnom správcovskom (management) rozhraní graficky zobrazené s minimálne nasledujúcimi informáciami: názov zariadenia, typ a verzia OS, MAC adresy sieťových rozhraní, IP adresy, dátum posledného pripojenia do siete, počet otvorených spojení, množstvo prenesených dát, počet prenesených paketov, aktuálne využitá šírka pásma, užívateľské meno a detekované zraniteľnosti pracovnej stanice.		áno		<vyplní uchádzač>

		18		Možnosť vyhľadávania konkrétnych zariadení alebo používatelov na základe minimálne nasledujúcich parametrov: IP adresa, MAC adresa, užívatelské meno.		áno		<vyplní uchádzač>

		19		Vyhľadané zariadenie musí byť znázornené v rámci vizualizácie sieťovej topológie vrátane všetkých vyššie uvedených informácií.		áno		<vyplní uchádzač>

		20		Možnosť manuálneho alebo automatického vloženia zariadení do karantény (samostatná VLAN/izolácia v rámci VLAN) na základe bezpečnostného incidentu detekovaného na firewall platforme.		áno		<vyplní uchádzač>

		21		Vizualizácia množstva prenesených dát na jednotlivých portoch (access aj uplink porty). Možnosť konfigurácie časového intervalu tohto zobrazenia.		áno		<vyplní uchádzač>

		22		Integrované natívne riešenie na kontrolu prístupu do siete (NAC funkcionalita) s možnosťou definície pravidiel minimálne pre automatické priraďovanie VLAN, QoS a 802.1X profilov jednotlivým portom na základe MAC adresy, typu zariadenia, operačného systému alebo identity používateľa.		áno		<vyplní uchádzač>

		23		Zariadenia musia podporovať funkcionality Zero trust Network Access (ZTNA) prístup a musia byť kompatibilné s existujúcim centrálnym ZTNA riešením od spolocnosti Fortinet.		áno		<vyplní uchádzač>

		24		Podpora kontroly prístupu do siete na základe bezpečnostných TAG-ov vydávaných existujúcim centrálnym ZTNA riešením pre každého používateľa.		áno		<vyplní uchádzač>

		25		Možnosť hromadnej aktualizácie (upgrade) firmware-u prepínačov z centrálnej konzoly.		áno		<vyplní uchádzač>

		26		Možnosť konfigurácie a následnej správy dodaných zariadení prostredníctvom existujúceho manažmentového nástroja.		áno		<vyplní uchádzač>

		27		V prípade že pre požadované funkcionality v tejto tabuľke sú potrebné licencie budú tieto licencie súčasťou cenovej ponuky,  dodavky a implementacie na obdobie 4 roky.		áno		<vyplní uchádzač>





		Položka		Predmet obstarania		Požadovaný počet kusov

		5		Sieťový prepínač typ 2		80

				<uchádzač uvedie výrobcu/značku, typové označenie navrhovaného sieťového prepínača typ 2>

		6		Podpora výrobcu na 4 roky pre navrhovaný sieťový prepínač typ 2		80















SFP+ modul

		SFP+ modul

		Návrh na plnenie požiadaviek na predmet zákazky; v stĺpci Požadovaná hodnota uchádzač pravdivo uvedie: vyhlásením áno, že ním navrhované riešenie spĺňa príslušnú požiadavku verejného obstarávateľa (objednávateľa). V stĺpci Návrh na plnenie uchádzač uvedie odkaz na v ponuke priloženú technickú dokumentáciu (manuál, technická špecifikácia produktu a pod.) s uvedením strany, kde je možné požadovanú črtu/vlastnosť navrhovaného riešenia overiť.

		Poradové číslo		Požadované minimálne technické a funkčné parametre		Požadovaná hodnota		Návrh na plnenie

		1		FN-TRAN-SFP+SR		áno		<vyplní uchádzač>

		Položka		Predmet obstarania		Požadovaný počet kusov

		7		SFP+ modul		200

				<uchádzač uvedie výrobcu/značku, typové označenie navrhovaného SFP+ modulu>

		8		Podpora výrobcu na 4 roky pre navrhovaný SFP+ modul		200





VM NAC server

		VM NAC server

		Návrh na plnenie požiadaviek na predmet zákazky; v stĺpci Požadovaná hodnota uchádzač pravdivo uvedie: vyhlásením áno, že ním navrhované riešenie spĺňa príslušnú požiadavku verejného obstarávateľa (objednávateľa). V stĺpci Návrh na plnenie uchádzač uvedie odkaz na v ponuke priloženú technickú dokumentáciu (manuál, technická špecifikácia produktu a pod.) s uvedením strany, kde je možné požadovanú črtu/vlastnosť navrhovaného riešenia overiť.

		Poradové číslo		Požadované minimálne technické a funkčné parametre		Požadovaná hodnota		Návrh na plnenie

		1		Riešenie musí byť škálovateľné tak, aby podporovalo rast organizácie.		áno		<vyplní uchádzač>

		2		Sprava minimálne 10 000 portov s možnosťou rozšírenia portov formou dokúpenia licencie.		áno		<vyplní uchádzač>

		3		Musí spĺňať požiadavky na komplexnú viditeľnosť siete (Inbound Security Events aj Outbound Security Events), dynamickú kontrolu prístupu, posudzovanie stavu zabezpečenia koncových bodov a bezproblémovú integráciu s rôznymi sieťovými a bezpečnostnými nástrojmi a nasledna korelacia event-ov.		áno		<vyplní uchádzač>

		4		Musí poskytnúť detailné profilovanie všetkých zariadení v sieti (vrátane BYOD, IoT, OT a IoMT) pomocou skenovania a analýzy správania.		áno		<vyplní uchádzač>

		5		Zber informacii o pripojenom zaradeni sa musi vykonavat formou viacerych metód: SNMP, CLI, RADIUS, REST API, DHCP, 802.1x, SYSLOG.		áno		<vyplní uchádzač>

		6		Musí byt nesaditeľná na minimálne nasledujúcej sieťovej infraštruktúre: Brocade/Foundry Networks/Ruckus, Cisco/Meraki, FortiNET, H3C, HP/Colubris/3Com/Aruba, Intel, Juniper, CheckPoint, PaloAlto.		áno		<vyplní uchádzač>

		7		Možnosť nasadenia aj pre vzdialené lokality pripojene cez VPN.		áno		<vyplní uchádzač>

		8		Podporovane operačne systémy:  Android, Apple MAC OSX and iOS, Linux, Microsoft Windows.		áno		<vyplní uchádzač>

		9		Podporovane Endpoint Security Aplikacie: Authentium, Avast, AVG, Avira, Blink, Bullguard, CA, ClamAV, Dr. Web, Enigma, ESET, F-Prot, F-Secure, G Data, Intego, Javacool, Lavasoft, Lightspeed, McAfee, Microsoft, MicroWorld, Norman, Norton, Panda, PC Tools, Rising, Softwin, Sophos, Spyware Bot, Sunbelt, Symantec, Trend Micro, Vexira, Webroot SpySweeper, Zone Alarm.		áno		<vyplní uchádzač>

		10		Dynamická segmentácia: Priraďovanie zariadení do sieťových segmentov (VLAN) na základe rolí, typu zariadenia a lokality.		áno		<vyplní uchádzač>

		11		Zero Trust Architecture: Presadzovanie politiky nulovej dôvery, kde je prístup udelený len overeným a vyhovujúcim zariadeniam.		áno		<vyplní uchádzač>

		12		Kontrola súladu (Compliance): Neustále vyhodnocovanie stavu koncových bodov (napr. funkčný antivírus, verzia OS). Ak zariadenie prestane spĺňať politiku, je automaticky izolované.		áno		<vyplní uchádzač>

		13		Integrácia s tretími stranami: Schopnosť meniť konfiguráciu na prepínačoch a bezdrôtových prvkoch od viac ako 50 rôznych výrobcov.		áno		<vyplní uchádzač>

		14		Zdieľanie kontextu: Odosielanie detailných dát o incidentoch do SIEM alebo FortiAnalyzeru verejneho obstaravatela pre rýchlejšie vyšetrovanie.		áno		<vyplní uchádzač>

		15		Logovanie aktivít: Detailný monitoring toho, čo zariadenia v sieti robia.		áno		<vyplní uchádzač>

		16		Správa hostí (Guest Management): Portál pre samoobslužnú registráciu hostí, dodávateľov a ich zariadení s časovo obmedzeným prístupom.		áno		<vyplní uchádzač>

		17		Metódy nasadenia Agentless: Skenovanie bez nutnosti inštalácie softvéru (vhodné pre IoT/headless zariadenia).		áno		<vyplní uchádzač>

		18		Metódy nasadenia Persistent Agent: Inštalovaný agent pre detailný monitoring Windows, macOS a Linux staníc.		áno		<vyplní uchádzač>

		19		Metódy nasadenia Dissolvable Agent: Jednorazový agent na kontrolu súladu pred povolením prístupu do siete.		áno		<vyplní uchádzač>

		20		Quarantine: Automatické odpojenie alebo presun podozrivého zariadenia do izolovanej zóny.		áno		<vyplní uchádzač>

		21		Inventár v reálnom čase: Neustále udržiavaný prehľad o každom používateľovi a zariadení v sieti.		áno		<vyplní uchádzač>

		22		Využitie cloudovej databázy na presnú identifikáciu miliónov typov zariadení.		áno		<vyplní uchádzač>

		23		Dodane riesenie musí odo dna nasadenia podporovat vynucovanie bezpečnostných politík priamo na zariadení.		áno		<vyplní uchádzač>

		24		V prípade, že pre požadované funkcionality v tejto tabuľke sú potrebné licencie budú tieto licencie súčasťou cenovej ponuky,  dodavky a implementacie na obdobie 4 roky.		áno		<vyplní uchádzač>

		25		Možnosť nasadenia ako standalone aj v móde pre vysokú dostupnosť.		áno		<vyplní uchádzač>

		Návrh na plnenie v stĺpci Požadovaná hodnota uchádzač pravdivo uvedie: vyhlásením áno, že ním navrhované riešenie spĺňa príslušnú požiadavku verejnéhoobstarávateľa. V stĺpci Návrh na plnenie uchádzač uvedie odkaz na v ponuke priloženú technickú dokumentáciu (manuál, technická špecifikácia produktu a pod.) s uvedením strany, kde je možné požadovanú črtu/vlastnosť navrhovaného riešenia overiť.

		Položka		Predmet obstarania		Požadovaný počet kusov

		9		VM NAC server		2

				<uchádzač uvedie výrobcu/značku, typové označenie navrhovaného VM NAC severa>

		10		Podpora výrobcu na 4 roky pre navrhovaný VM NAC server		2

